
 砖讻谉 讬专讬注讛 砖谞驻诇 讘讛 讚专谞讗 拽讜专注讬谉 讘讛 讜转讜驻专讬谉 讗讜转讛 讗诪专 专讘 讝讜讟专讗 讘专 讟讜讘讬讛 讗诪专 专讘 讛诪讜转讞 讞讜讟 砖诇 转驻讬专讛 讘砖讘转 讞讬讬讘 讞讟讗转 讜讛诇讜诪讚 讚讘专 讗讞讚 诪谉 讛诪讙讜砖 讞讬讬讘 诪讬转讛 讜讛讬讜讚注 诇讞砖讘 转拽讜驻讜转 讜诪讝诇讜转 讜讗讬谞讜 讞讜砖讘 讗住讜专 诇住驻专 讛讬诪谞讜 诪讙讜砖转讗 专讘 讜砖诪讜讗诇 讞讚 讗诪专 讞专砖讬 讜讞讚 讗诪专 讙讚讜驻讬 转住转讬讬诐 讚专讘 讚讗诪专 讙讚讜驻讬 讚讗诪专 专讘 讝讜讟专讗 讘专 讟讜讘讬讛 讗诪专 专讘 讛诇讜诪讚 讚讘专 讗讞讚 诪谉 讛诪讙讜砖 讞讬讬讘 诪讬转讛 讚讗讬 住''讚 讞专砖讬 讛讻转讬讘 {讚讘专讬诐 讬讞-讟} 诇讗 转诇诪讚 诇注砖讜转 讗讘诇 讗转讛 诇诪讚 诇讛讘讬谉 讜诇讛讜专讜转 转住转讬讬诐 讗专''砖 讘谉 驻讝讬 讗''专 讬讛讜砖注 讘谉 诇讜讬 诪砖讜诐 讘专 拽驻专讗 讻诇 讛讬讜讚注 诇讞砖讘 讘转拽讜驻讜转 讜诪讝诇讜转 讜讗讬谞讜 讞讜砖讘 注诇讬讜 讛讻转讜讘 讗讜诪专 {讬砖注讬讛 讛-讬讘} 讜讗转 驻讜注诇 讛' 诇讗 讬讘讬讟讜 讜诪注砖讛 讬讚讬讜 诇讗 专讗讜 讗''专 砖诪讜讗诇 讘专 谞讞诪谞讬 讗''专 讬讜讞谞谉 诪谞讬谉 砖诪爪讜讛 注诇 讛讗讚诐 诇讞砖讘 转拽讜驻讜转 讜诪讝诇讜转 砖谞讗诪专 {讚讘专讬诐 讚-讜} 讜砖诪专转诐 讜注砖讬转诐 讻讬 讛讬讗 讞讻诪转讻诐 讜讘讬谞转讻诐 诇注讬谞讬 讛注诪讬诐 讗讬讝讜 讞讻诪讛 讜讘讬谞讛 砖讛讬讗 诇注讬谞讬 讛注诪讬诐 讛讜讬 讗讜诪专 讝讛 讞讬砖讜讘 转拽讜驻讜转 讜诪讝诇讜转: 讛爪讚 爪讘讬 讜讻讜': 转''专 讛爪讚 讞诇讝讜谉 讜讛驻讜爪注讜 讗讬谞讜 讞讬讬讘 讗诇讗 讗讞转 专讘讬 讬讛讜讚讛 讗讜诪专 讞讬讬讘 砖转讬诐 砖讛讬讛 专' 讬讛讜讚讛 讗讜诪专 驻爪讬注讛 讘讻诇诇 讚讬砖讛 讗诪专讜 诇讜 讗讬谉 驻爪讬注讛 讘讻诇诇 讚讬砖讛 讗诪专 专讘讗 诪''讟 讚专讘谞谉 拽住讘专讬 讗讬谉 讚讬砖讛 讗诇讗 诇讙讚讜诇讬 拽专拽注 讜诇讬讞讬讬讘 谞诪讬 诪砖讜诐 谞讟讬诇转 谞砖诪讛 讗诪专 专讘讬 讬讜讞谞谉 砖驻爪注讜 诪转 专讘讗 讗诪专 讗驻讬诇讜 转讬诪讗 砖驻爪注讜 讞讬 诪转注住拽 讛讜讗 讗爪诇 谞讟讬诇转 谞砖诪讛 讜讛讗 讗讘讬讬 讜专讘讗 讚讗诪专讬 转专讜讜讬讬讛讜 诪讜讚讛 专''砖 讘驻住讬拽 专讬砖讗 讜诇讗 讬诪讜转 砖讗谞讬 讛讻讗 讚讻诪讛 讚讗讬转 讘讬讛 谞砖诪讛 讟驻讬 谞讬讞讗 诇讬讛 讻讬 讛讬讻讬 讚诇讬爪讬诇 爪讬讘注讬讛: 讛砖讜讞讟讜: 砖讜讞讟 诪砖讜诐 诪讗讬 讞讬讬讘 专讘 讗诪专 诪砖讜诐 爪讜讘注 讜砖诪讜讗诇 讗诪专 诪砖讜诐 谞讟讬诇转 谞砖诪讛 

专砖"讬



 讚专谞讗. 转讜诇注转 讜诪谞拽讘 讘讜 谞拽讘 拽讟谉 讜注讙讜诇 讜爪专讬讱 诇拽专讜注 诇诪讟讛 讜诇诪注诇讛 讗转 讛谞拽讘 砖诇讗 转讛讗 讛转驻讬专讛 注砖讜讬讛 拽诪讟讬谉 拽诪讟讬谉: 讛诪讜转讞 讞讜讟 砖诇 转驻讬专讛. 讘讙讚 讛转驻讜专 讜注讜诪讚 讜讛谞讬讞 讛讞讜讟 讗专讜讱 讜谞转驻专讚讜 砖转讬 讞转讬讻讜转 讛讘讙讚 讝讜 诪讝讜 讘诪拽爪转 讜讞讜讟讬 讛转驻讬专讜转 谞诪砖讻讬谉 讜诪讜转讞 讗转 专讗砖讬 讛讞讜讟 诇讛讚拽 讜诇讞讘专 讝讜 讛讬讗 转驻讬专转讜 讜讞讬讬讘: 讜讛诇讜诪讚 讚讘专 讗讞讚 诪谉 讛诪讙讜砖. 诪讬谉 讛诪诪砖讬讻讜 诇注''讝 讗驻讬' 讚讘专 转讜专讛 讗住讜专 诇诇诪讜讚 诪诪谞讜: 讜讛讬讜讚注 讻讜'. 讛谞讬 转诇转 砖诪注转转讗 砖诪注讬谞讛讜 (诪专) 讝讜讟专讗 诪专讘 讻讬 讛讚讚讬 讜讙专住讬谞讛讜: 讗诪讙讜砖讗. 讚讗诪专讬谞谉 讘讻诇 讚讜讻转讗 专讘 讜砖诪讜讗诇 驻诇讬讙讬 讘讬讛: 讞讚 讗诪专 讞专砖讬. 诪讻砖祝: 讜讞讚 讗诪专 讙讚讜驻讬. 诪讬谉 讛讗讚讜拽 讘注''讝 讜诪讙讚祝 转诪讬讚 讗转 讛砖诐 讜诪住讬转 讗谞砖讬诐 诇注''讝: 讚讗讬 住诇拽讗 讚注转讱 讞专砖讬. 讜讟注诪讗 诪砖讜诐 讚讻转讬讘 诇讗 讬诪爪讗 讘讱 讜讙讜' 讜拽讗 讞砖讬讘 诪讻砖祝: 讜讛讗 讻转讬讘. 诇注讬诇 诪讬谞讬讛 诇讗 转诇诪讚 诇注砖讜转 讻讚讬 砖转注砖讛: 诇讛讘讬谉. 砖转讜讻诇 诇注诪讜讚 讘讛谉 讜讗诐 讬注砖讛 谞讘讬讗 砖拽专 诇驻谞讬讱 砖转讘讬谉 砖讛讜讗 诪讻砖祝: 转住转讬讬诐 讚讙讚讜驻讬 讛讜讗. 讛诇讻讱 讻诇 讚讘专讬讜 讚讘专讬 注''讝 讜讛住转诇拽 诪注诇讬讜 砖诇讗 讬砖讬讗讱: 诇注讬谞讬 讛注诪讬诐. 砖讞讻诪讛 讛谞讬讻专转 讛讬讗 砖诪专讗讛 诇讛诐 住讬诪谉 诇讚讘专讬讜 讘讛讬诇讜讱 讛讞诪讛 讜讛诪讝诇讜' 砖诪注讬讚讬谉 讻讚讘专讬讜 砖讗讜诪专 砖谞讛 讝讜 讙砖讜诪讛 讜讛讬讗 讻谉 砖谞讛 讝讜 砖讞讜谞讛 讜讛讬讗 讻谉 砖讻诇 讛注讬转讬诐 诇驻讬 诪讛诇讱 讛讞诪讛 讘诪讝诇讜转讬讛 讜诪讜诇讚讜转讬讛 讘诪讝诇 转诇讜讬 讛讻诇 诇驻讬 讛砖注讛 讛诪转讞诇转 诇砖诪砖 讘讻谞讬住转 讛讞诪讛 诇诪讝诇: 讛驻讜爪注讜. 讚讜讞拽讜 讘讬讚讬讜 砖讬爪讗 讚诪讜: 讗讬谞讜 讞讬讬讘 讗诇讗 讗讞转. 诪砖讜诐 爪讬讚讛 讗讘诇 讗驻爪讬注讛 诇讬讻讗 讞讬讜讘: 讘讻诇诇 讚讬砖讛. 砖诪驻专拽 讚诪讜 讛讬诪谞讜 讻诪驻专拽 转讘讜讗讛 诪拽砖讬谉 砖诇讛: 诪转注住拽 讛讜讗 讗爪诇 谞讟讬诇转 谞砖诪讛. 讻诇讜诪专 诇讙讘讬 谞讟讬诇转 谞砖诪讛 讛讜讬 诪转注住拽 讘讚讘专 讗讞专 讜诇讗 讛讜讬讗 诪诇讗讻转 诪讞砖讘转 砖讗讬谞讜 诪转讻讜讬谉 砖讬诪讜转: 讟驻讬 谞讬讞讗 诇讬讛. 砖讚诐 讛讞讬 讟讜讘 诪讚诐 讛诪转 讜讻讬讜谉 讚讻诇 注爪诪讜 诪转讻讜讬谉 讜讟讜专讞 诇砖讜诪专讜 砖诇讗 讬诪讜转 讘讬讚讜 讗驻讬' 诪转 讗讬谉 讻讗谉 讗诇讗 诪转注住拽 讜讻讬 诪讜讚讛 专' 砖诪注讜谉 讘诪讬讚讬 讚诇讗 讗讬讻驻转 诇讬讛 讗讬 诪讬转专诪讬 讜诪讬讛讜 讗讬讻讜讜谞讬 诇讗 诪讬讻讜讬谉: 讚诇讬爪讬诇 爪讬讘注讬讛 讙专住讬谞谉. 砖转讛讗 诪专讗讬转 爪讘注讜 爪诇讜诇讛: 砖讜讞讟 诪砖讜诐 诪讗讬 诪讬讞讬讬讘. 砖讞讬讟讛 讘诪诇讗讻转 讛诪砖讻谉 讛讬讻讗 讜诪讗讬 注讘讬讚转' 讗讬 诪注讜专讜转 讗讬诇讬诐 诪讗讚诪讬诐 诇诪讛 诇讬 讘讛讜 砖讞讬讟讛 讘讞谞讬拽讛 谞诪讬 住讙讬: 

转讜住驻讜转



 砖讻谉 讬专讬注讛 砖谞驻诇 讘讛 讚专谞讗 讻讜'. 转讬诪讛 诇专''讬 讚讘专讬砖 讛讗讜专讙 讗诪专讬' 拽讜专注 注诇 诪谞转 诇转驻讜专 砖转讬 转驻讬专讜转 讛讬讻讬 诪砖讻讞转 诇讛 讜诪砖谞讬 讚注讘讬讚讗 讻讻讬住转讗 讜讗讜诪专 专''讬 讚讘诪砖讻谉 讛讬讜 讗讜诪谞讬诐 讘讬讜转专 讜讛讬讜 谞讝讛专讬诐 砖诇讗 讛讬讜 注讜砖讬诐 讻讻讬住转讗 讜讛转诐 诇讗 拽讗诪专 砖谞驻诇 讘讛 讚专谞讗 讚谞拽讟 讚砖讻讬讞 讟驻讬 讜注讜讚 讚讛转诐 讘注讬 诇讗砖讻讜讞讬 拽讜专注 注诇 诪谞转 诇转驻讜专 砖转讬 转驻讬专讜转 讜转讜 诇讗 讜讬专讬注讛 砖谞驻诇 讘讛 讚专谞讗 爪专讬讱 诇拽讜专注讛 诪转讞诇转讛 讜注讚 住讜驻讛 讜讬砖 讘讛 讻诪讛 转驻讬专讜转 讜讗注''讙 讚讛砖转讗 诇讗 诪砖讻讞' 讘诪砖讻谉 注诇 诪谞转 诇转驻讜专 砖转讬 转驻讬专讜转 讜转讜 诇讗 住讘专讗 讛讜讗 讚讘砖转讬 转驻讬专讜转 讛讜讬 讚讘专 讞砖讜讘: 讗诪讙讜砖讗. 驻讬' 讘注专讜讱 讚驻诇讬讙讬 讘讛讗 讚讗诪专 专讘 驻驻讗 讘讗诇讜 诪讙诇讞讬谉 (诪讜''拽 讬讞.) 驻专注讛 讗诪讙讜砖讬 讛讬讛 讚讻转讬讘 讛谞讛 讬讜爪讗 讛诪讬诪讛 讞讚 讗诪专 诇注砖讜转 讻砖驻讬诐 讛讬讛 讬讜爪讗 讜讞讚 讗诪专 讙讚讜驻讬 砖讛讬讛 注讜砖讛 注爪诪讜 注''讝 砖讛讬讛 讗讜诪专 诇讬 讬讗讜专讬 讜讗谞讬 注砖讬转谞讬 讜讗讬谉 谞专讗讛 诇专''讬 讚驻诇讬讙讬 专讘 讜砖诪讜讗诇 讘诪讗讬 讚讗诪专 专讘 驻驻讗 讗诇讗 驻诇讬讙讬 讗讗诪讙讜砖讗 砖谞讝讻专 讘砖讜诐 诪拽讜诐 讘诪砖谞讛 讗讜 讘讘专讬讬转讗: 讛爪讚 讞诇讝讜谉. 诇诪讗谉 讚诪讜拽讬 诇讛 讘砖驻爪注讜 讞讬 讗转讬 砖驻讬专 讛讗 讚谞拽讟 讛爪讚 讞诇讝讜谉 讚讚专讱 诇驻讜爪注讜 诪讬讚 讗讞专 爪讬讚讛 讻诇 讝诪谉 砖讛讜讗 讞讬 讜拽诪''诇 讚讗注''驻 砖驻爪注讜 讞讬 诇讗 诪讬讞讬讬讘 诪砖讜诐 谞讟讬诇转 谞砖诪讛 讜讗驻讬诇讜 诇诪讗谉 讚诪讜拽讬 诇讛 讻砖驻爪注讜 诪转 拽诪''诇 讚诇讗 诪讬讞讬讬讘 讘爪讬讚讛 砖诇讜 诪砖讜诐 谞讟讬诇转 谞砖诪讛 讚讗祝 注诇 讙讘 讚讗诪专讬' 讘驻专拽 砖诪讜谞讛 砖专爪讬诐 (诇拽诪谉 讚祝 拽讝:) 讛砖讜诇讛 讚讙 诪谉 讛讬诐 讻讬讜谉 砖讬讘砖 讘讜 讻讜' 讛讻讗 砖诪讗 讞诇讝讜谉 讚专讻讜 诇驻专讻住 讜诇拽专讘 诪讬转转讜 讜爪''注 讚讘讬专讜砖诇诪讬 诪砖诪注 讚爪讚 讞诇讝讜谉 诇讗 诪讬讞讬讬讘 诪砖讜诐 爪讬讚讛: 讜诇讬讞讬讬讘 谞诪讬 诪砖讜诐 谞讟讬诇转 谞砖诪讛. 讜讗驻讬' 诇专讘讬 讬讛讜讚讛 讚讗诪专 诪拽诇拽诇 讘讞讘讜专讛 驻讟讜专 驻专讬讱 砖驻讬专 讚讛讬讻讗 讚讗讬讻讗 转拽讜谉 拽爪转 讞讬讬讘 讻讚讗诪专讬' 讘驻住讞讬诐 (讚祝 注讙.) 讘住讜祝 讗诇讜 讚讘专讬诐 讜讛讻讗 谞诪讬 讘诪讛 砖诪诪讬转讜 讬砖 转拽讜谉 拽爪转 砖讗讬谞讜 诪驻专讻住 诇讻讗谉 讜诇讻讗谉 讜谞讜讞 诇讬讟讜诇 诪诪谞讜 讛讚诐 讜诇诪讗讬 讚诪住讬拽 讚讻诪讛 讚讗讬转 讘讬讛 谞砖诪讛 讟驻讬 谞讬讞讗 诇讬讛 讗转讬 砖驻讬专 谞诪讬 诇专讘讬 讬讛讜讚讛 讚讛砖转讗 诇讬讻讗 转讬拽讜谉 讻诇诇 讜诪讬讛讜 砖诪注转讬谉 讗转讬讗 讗驻讬' 诇专''砖 讚诪讞讬讬讘 诪拽诇拽诇 讘讞讘讜专讛 诪讚诪砖谞讬 诪转注住拽 讛讜讗 讗爪诇 谞讟讬诇转 谞砖诪讛 讜诇讗 拽讗诪专 诪拽诇拽诇 讛讜讗: 诪转注住拽 讛讜讗 讗爪诇 谞讟讬诇转 谞砖诪讛. 讛讗讬 诪转注住拽 诇讗讜 讚讜拽讗 讚讛讗 诪转注住拽 讘讞讘讜专讛 讞讬讬讘 诇专''砖 讚讗诪专 讘住''驻 住驻拽 讗讻诇 (讻专讬转讜转 讬讟:) 讛谞讞 诇转讬谞讜拽讜转 讛讜讗讬诇 讜诪拽诇拽诇 讘讞讘讜专讛 讞讬讬讘 诪转注住拽 谞诪讬 讞讬讬讘 讜讟注诪讗 讻讚讬诇讬祝 讘讛讗讜专讙 (诇拽诪谉 拽讜.) 诪讚讗讬爪讟专讬讱 诇诪讬砖专讬 诪讬诇讛 诪讻诇诇 讚诪拽诇拽诇 讘讞讘讜专讛 讞讬讬讘 讜诇讗 讞讬讬砖讬谞谉 诇诪诇讗讻转 诪讞砖讘转 讚诪拽诇拽诇 讚注诇诪讗 诇讗 诪讬驻讟专 讗诇讗 诪砖讜诐 诪诇讗讻转 诪讞砖讘转 讻讚讗诪专 讘住驻''拽 讚讞讙讬讙讛 (讚祝 讬:) 讜诪转注住拽 讚讛讻讗 讛讬讬谞讜 讚讘专 砖讗讬谉 诪转讻讜讬谉 讻讬讜谉 讚讗讬谉 诪转讻讜讬谉 讻诇诇 诇诪诇讗讻讛 诪讜转专 讗驻讬' 讘讞讘讜专讛 讗注''驻 讚诇讗 讘注讬 诪诇讗讻转 诪讞砖讘转 讻诪讜 讻诇 讗讬住讜专讬诐 砖讘转讜专讛 讚诇讗 砖讬讬讱 讘讛讜 诪诇讗讻转 诪讞砖讘转 讜砖专讜 讗讬谉 诪转讻讜讬谉 讻讚讗诪专 诪讜讻专讬 讻住讜转 诪讜讻专讬谉 讻讚专讻谉 讜讘诇讘讚 砖诇讗 讬转讻讜讬谉 讘讞诪讛 诪驻谞讬 讛讞诪讛 讻讜' (讻诇讗讬诐 驻''诪 诪砖谞讛 讛) 讜讻谉 诪讜讻讞 讘驻''拽 讚讻转讜讘讜转 (讚' 讛:) 讚讗诪专 讗转''诇 讚诐 讞讘讜专讬 诪讬讞讘专 诇讚诐 讛讜讗 爪专讬讱 讗讜 诇讛谞讗转 注爪诪讜 讛讜讗 爪专讬讱 讜讗转''诇 诇讛谞讗转 注爪诪讜 讛讜讗 爪专讬讱 讛诇讻讛 讻专讘讬 讬讛讜讚讛 讗讜 讛诇讻讛 讻专''砖 驻讬专讜砖 讘讚讘专 砖讗讬谉 诪转讻讜讬谉 讜讗转''诇 讛诇讻讛 讻专' 讬讛讜讚讛 讘讚讘专 砖讗讬谉 诪转讻讜讬谉 讘诪拽诇拽诇 讛诇讻讛 讻诪讗谉 诪砖诪注 讚讗讬 讛诇讻讛 讻专''砖 讘讚讘专 砖讗讬谉 诪转讻讜讬谉 转讜 诇讬讻讗 诇住驻讜拽讬 讘诪拽诇拽诇 讚讗驻讬' 诪拽诇拽诇 讘讞讘讜专讛 讞讬讬讘 讻讬讜谉 讚讗讬谉 诪转讻讜讬谉 诪讜转专: 讟驻讬 谞讬讞讗 诇讬讛 讻讬 讛讬讻讬 讚诇讬爪讬诇 爪讬讘注讬'. 驻讬' 讗注''讙 讚讛讜讬 驻住讬拽 专讬砖讬讛 讚诪讜讚讛 专''砖 讛讻讗 诪讬驻讟专 诪砖讜诐 讚讛讜讬 诪诇讗讻讛 砖讗讬谞讛 爪专讬讻讛 诇讙讜驻讛 讚讗驻讬' 讘诪拽诇拽诇 驻讟专 专''砖 讘诪诇讗讻讛 砖讗讬谞讛 爪专讬讻讛 诇讙讜驻讛 讻讚讗诪专 讘驻专拽 讛谞讞谞拽讬谉 (住谞讛讚专讬谉 驻讚:) 诪讗谉 砖诪注转 诇讬讛 讚讗诪专 诪拽诇拽诇 讘讞讘讜专讛 讞讬讬讘 专''砖 讛讗 讗诪专 诪诇讗讻讛 砖讗讬谞讛 爪专讬讻讛 诇讙讜驻讛 驻讟讜专 注诇讬讛 讜讻讬 诪讜讚讛 专''砖 讘驻住讬拽 专讬砖讬讛 讛''诪 讘诪讬讚讬 讚谞讬讞讗 诇讬讛 讗讬 诪转专诪讬 讚讛讜讬 爪专讬讻讛 诇讙讜驻讛 讗讘诇 讘诪讬讚讬 讚诇讗 讗讬讻驻转 诇讬讛 诇讗 诪讜讚讛 讜专砖''讬 驻讬' 讚讛讗 讚诪讜讚讛 专''砖 讘驻住讬拽 专讬砖讬讛 讛讬讬谞讜 讘诪讗讬 讚诇讗 讗讬讻驻转 诇讬讛 讗讬 诪转专诪讬 讜诇讬转讗 讚讛讗 诪讝专讚 讝专讚讬谉 讘讗专注讗 讚讞讘专讬讛 驻讟专 专''砖 讘驻' 讛讘讜谞讛 (诇拽诪谉 拽讙.) 讜讛转诐 诇讗 讗讬讻驻转 诇讬讛 讗讬 诪转专诪讬 讗诇讗 讻讚驻讬' 讜转讬诪讛 讚讘住驻''拽 讚讞讙讬讙讛 (讚祝 讬:) 诪砖诪注 讚讛讗 讚驻讟专 专''砖 诪诇讗讻讛 砖讗讬谞讛 爪专讬讻讛 诇讙讜驻讛 讛讬讬谞讜 诪砖讜诐 讚讘注讬 诪诇讗讻转 诪讞砖讘转 讜讗''讻 讘讞讘讜专讛 讚诇讗 讘注讬 诪诇讗讻转 诪讞砖讘转 诇讬讞讬讬讘 讘讛 诪诇讗讻讛 砖讗讬谞讛 爪专讬讻讛 诇讙讜驻讛: 讻讬 讛讬讻讬 讚诇讬爪讬诇 爪讬讘注讬讛. 拽砖讛 诇专''讬 讚诪''诪 注诇 谞讟讬诇转 讛讚诐 诇讬讞讬讬讘 诪砖讜诐 谞讟讬诇转 谞砖诪讛 讜谞专讗讛 讻诇砖讜谉 讗讞专 砖驻讬' 讘拽讜谞讟' 讘专讬砖 砖诪讜谞讛 砖专爪讬诐 (诇拽诪谉 拽讝.) 讚讞讜讘诇 讘讛谉 讞讬讬讘 诪砖讜诐 讚讛讜讬 转讜诇讚讛 讚砖讜讞讟 讜讞讬讬讘 诪砖讜诐 谞讟讬诇转 谞砖诪讛 讜谞讟讬诇转 讛讚诐 讛讬讬谞讜 谞讟讬诇转 谞砖诪讛 讻讚讻转讬讘 讻讬 讛讚诐 讛讜讗 讛谞驻砖 讜诇讻讱 讞' 砖专爪讬诐 砖讬砖 诇讛诐 注讜专 讞讬讬讘 讘谞爪专专 讛讚诐 讗注''驻 砖诇讗 讬爪讗 讚讻讬讜谉 砖谞爪专专 住讜驻讜 诇爪讗转 讗诇讗 砖注转讛 讛注讜专 诪注讻讘讜 讜砖讗专 砖专爪讬诐 砖讗讬谉 诇讛诐 注讜专 讗讬谞讜 讞讬讬讘 注讚 砖讬爪讗 诪讛诐 讚诐 讗讘诇 讘谞爪专专 讛讚诐 讜诇讗 讬爪讗 诇讗 诪讬讞讬讬讘 讚讻讬讜谉 砖诇讗 讬爪讗 住讜驻讜 诇讞讝讜专 讚讗诐 讛讬讛 住讜驻讜 诇爪讗转 讛讬讛 讬讜爪讗 诪讬讚 砖讗讬谉 讛注讜专 诪注讻讘讜 讜讛砖讬讘 诇讜 专''转 讚讚诐 讞诇讝讜谉 讛专讗讜讬 诇爪讘讬注讛 诪讬驻拽讚 驻拽讬讚 讜诇讗 诪讬讞讬讬讘 注诇 讗讜转讜 讛讚诐 诪砖讜诐 谞讟讬诇转 谞砖诪讛 讜注诇 讚诐 讗讞专 讛讬讜爪讗 注诪讜 谞诪讬 诇讗 诪讬讞讬讬讘 讚诇讗 谞讬讞讗 诇讬讛 讻讬 讛讬讻讬 讚诇讬爪讬诇 爪讬讘注讬讛 讗讘诇 讗讬谉 诇驻专砖 讚谞讟讬诇转 谞砖诪讛 讛讬讬谞讜 砖诪讞诇讬砖 讗讜转讜 讚讘专 砖讞讜讘诇 讘讜 讚讙讘讬 讚诐 讘转讜诇讬诐 诪讛 爪专讬讱 诇讞诇讬砖讜转 讛讗砖讛 讜讙讘讬 诪讬诇讛 诪讛 爪专讬讱 诇讞诇讬砖讜转 讛转讬谞讜拽. 讗诇讗 诇谞讟讬诇转 讛讚诐 拽专讬 谞讟讬诇转 谞砖诪讛 讻讚驻讬': 砖讜讞讟 诪砖讜诐 诪讗讬 诪讬讞讬讬讘. 诇讗讜 讗砖讜讞讟 讚诪转谞讬' 拽讗讬 讚讛讛讜讗 驻砖讬讟讗 讚诇讗 讛讜讬 讗诇讗 诪砖讜诐 谞讟讬诇转 谞砖诪讛 讚爪讜讘注 转谞谉 讘讛讚讬讗 讘诪转谞讬' 讗诇讗 讗砖讜讞讟 讚注诇诪讗 拽讗讬: 

专讘 谞住讬诐 讙讗讜谉

砖讻谉 拽专砖 砖谞驻诇 讘讜 讚专谞讗. 驻讬' 讚专谞讗 转讜诇注转 讜讘住讜祝 驻专拽 讗诇讜 讟专讬驻讜转 (讞讜诇讬谉 讚祝 住讝) 诪砖讻讞转 讜讗转 谞讘诇转诐 转砖拽爪讜 诇专讘讜转 讗转 讛讚专谞讬谉 砖诇 讘讛诪讛:




专讘讗 讗诪专 讗驻讬诇讜 转讬诪讗 砖驻爪注讜 讞讬 诪转注住拽 讛讜讗 讗爪诇 谞讟讬诇转 谞砖诪讛 拽讬讬"诇 砖讛诪转注住拽 诇注谞讬谉 砖讘转 驻讟讜专.





专讘讬谞讜 讞谞谞讗诇

讗砖诪注讬' 讚诪讬专驻讛 专驻讛 讻砖讛谉 讟讬讟 讜诪转讘砖诇讬谉 讜讗讞专 讻讱 诪转讞讝拽讬谉 讻砖讬爪讟专驻讜 (诪转讞驻专讜) [讜讬转驻讞专讜]. 讜讻谉 诪讗谉 讚讗专转讞 讻讜驻专讗. 讗祝 注诇 讙讘 讚讛讚专 讗拽讬砖 诪讘砖诇 讛讜讗. 



讗诪专 专讘讛 诪讗谉 讚注讘讚 讞讘讬转讗 讞讬讬讘 讝' 讞讟讗讜转 驻讬' 讻讙讜谉 砖讛讬转讛 诇讜 讙讘砖讜砖讬转 讜谞讟诇讛 讜讬讬驻讛 讛拽专拽注 讞讬讬讘 诪砖讜诐 讞讜专砖. 砖讞拽 讞讬讬讘 诪砖讜诐 讟讜讞谉 谞讬拽讛讜 诪谉 讛爪专讜专讜转 讞讬讬讘 诪砖讜诐 讘讜专专 讜讻砖诪讞转讱 (诪诪谞讜) [讛讬讬谞讜] 诪讞转讱. 讜注讬拽专 诪诇讗讻讛 讗) (讘谞讬谉 诪诇讗讻讛) 讜讙诪专 诪诇讗讻讛 讜讛砖讜讗转讛 讞讬讬讘 诪砖讜诐 诪讻讛 讘驻讟讬砖 讛专讬 砖讘注 讘) 讘转谞讜专 注讜讚 诪讜住讬祝 讗讞讚 砖爪专讬讱 诇讛讞诇讬拽 讗转 转讜讻讜 讜诇砖讜祝 讗讜转讜 讙讞诇讬诐 讜讞讬讬讘 诪砖讜诐 诪诪讞拽. 诪讗谉 讚注讘讚 讞诇转讗 讞讬讬讘 讬"讗 讞讟讗讜转. 讞转讱 拽谞讛 谞注砖讛 讝讜诪专 讜爪专讬讱 诇注爪讬诐 讞讬讬讘 诪砖讜诐 拽讜爪专 讜诪砖讜诐 谞讜讟注 讻讬谞住 讛拽谞讬诐 讞讬讬讘 诪砖讜诐 诪注诪专 讚拽讚拽 讛拽谞讬诐 讞讬讬讘 诪砖讜诐 讟讜讞谉. 讞转讻诐 讻砖讬注讜专 讻讙讜谉 讗诪讛 讗诪讛 讞讬讬讘 诪砖讜诐 诪讞转讱. 拽讬诇驻诐 讞讬讬讘 诪砖讜诐 讚砖. 讛砖诇讬讱 拽诇讬驻讬讛谉 讜拽谞讬谉 砖讗讬谉 专讗讜讬讬谉 诇诪诇讗讻讛 讞讬讬讘 诪砖讜诐 讘讜专专. 讛讟讬诇 砖转讬讜 讞讬讬讘 诪砖讜诐 诪讬住讱 讜讻砖诪讟讬诇 讛注专讘 注讜砖讛 砖转讬 讘转讬 谞讬专讬谉 讜讻砖诪讻讛 讗讜转谉 讻讚讬 诇拽专讘谉 讝讛 诇讝讛 (讜诇讛讚讞讬拽 讗专讬讙) 讙) 讝讛 讻诇 讝诪谉 砖注讜砖讛 (讗专讘注转) [讗专注讬'] 讛讻讜讜专转 讜讻砖讻讜驻祝 讛拽谞讬诐 诇诪注诇讛 诇讗专讬讙讛 [讜讛谉] 拽讬专讜转讬讛 讘讜谞讛 讛讜讗 讜讙诪专 诪诇讗讻讛 砖讬砖 讘专拽专讜诪讬讜转 讛讬讜爪讗转 诪砖讜诐 诪讻讛 讘驻讟讬砖 讛专讬 讗诇讜 讬"讗 诪诇讗讻讜转 讜讗诐 讻驻祝 驻讬讛 诇诪讟讛 讜转驻专讛 (讻砖讬讘讬谞讜 讛讞讬讬讟) [讻砖诪讜转讞 讛讞讜讟] 讞讬讬讘 诪砖讜诐 讟讜讜讛. 讻专讘 讚讗诪专 讛诪讜转讞 讞讜讟 砖诇 转驻讬专讛 讘砖讘转 讞讬讬讘 (诪砖讜诐) 讞讟讗转 讜讻砖转讜驻专 讞讬讬讘 诪砖讜诐 转讜驻专 讛专讬 讗诇讜 讬"讙 讞讟讗讜转:
讬专讜砖诇诪讬 讛讛讬讗 讗讬转转讗 讻讚 诪砖转讬讬讗 讘拽讬讘讛 诪砖讜诐 诪讬住讻转 讻讚 讬讛讘讛 拽讬专讜诪讛 诪砖讜诐 注讜砖讛 讘转讬谉. 讻讚 诪拽讬诪讛 诇讜谉 诪砖讜诐 讘讜谞讛. 讻讚 诪讞讬讬' 诪砖讜诐 讗讜专讙转 讻讚 诪拽讟注讗 讘谞讬诪讗 诪砖讜诐 诪讞转讻转. 讻讚 讙诪专讛 诪诇讗讻转讛 诪砖讜诐 诪讻讛 讘驻讟讬砖. 讗讝谞讬诐 砖诇 讚讬住拽讬讗 [拽讜砖专 讜诪转讬专] 谞注砖讛 讻谞讜注诇 讜驻讜转讞 讜讻谉 讞讜转诇讜转 砖诇 转诪专讬诐 拽讜砖专 讜诪转讬专. 讗"专 讬讜讞谞谉 讛讟讜讜讛 爪诪专 诪注诇 讙讘讬 讘讛诪讛 讘砖讘转 讞讬讬讘 讙' 讞讟讗讜转 诪砖讜诐 讙讜讝讝 讜诪谞驻抓 讜讟讜讜讛. 讜讚讞讛 专讘 讻讛谞讗 讜讗诪专 讗讬谉 讚专讱 讙讝讬讝讛 讜诇讗 讚专讱 谞讬驻讜抓 讜诇讗 讚专讱 讟讜讜讬讛 讘讻讱. 讜讗拽砖讬谞谉 注诇 专讘 讻讛谞讗 讜讛转谞讬讗 诪砖讜诐 谞讞诪讬讛 砖讟讜祝 讘注讝讬诐. 讗诇诪讗 砖讟驻讜讛讜 讘注讝讬诐 讜讟讜讜转 诪注诇讬讛谉 讘诇讗 讙讝讬讝讛 讜驻专讬拽' 讞讻诪讛 讬转讬专讛 砖讗谞讬 讚讻转讬讘 讜讻诇 讛谞砖讬诐 讗砖专 谞砖讗 诇讘谉 讗讜转谞讛 讘讞讻诪讛 讟讜讜 讗转 讛注讝讬诐. 讜讗注"讙 讚专讘 讻讛谞讗 诇讙讘讬 专讘 转诇诪讬讚 讛讜讛 讻讬讜谉 (讚讬砖) 讚讗砖讻讞谉 讘转诇诪讜讚 讗"讬 讚拽讬讬诪讬 讻讜讜转讬讛 讚讙专住讬谞谉 讛转讜诇砖 讻谞祝 诪谉 讛注讜祝 讞讬讬讘 诪砖讜诐 讙讜讝讝 讛诪讜专讟讜 讞讬讬讘 诪砖讜诐 诪讜讞拽 讛拽讜讟诪讛 讞讬讬讘 诪砖讜诐 诪讻讛 讘驻讟讬砖 讜讚讞讬谞谉 诇讗 讚诪讬讗 转讜诇砖 讻谞祝 注讜祝 诇转讜诇砖 砖注专 讘讛诪讛 讚注讜祝 砖讗讬谉 诇讜 讙讝讬讝讛 转诇讬砖转讛 讛讬讗 讙讝讬讝转讛 讘专诐 讘讛诪讛 讗讬谞讜 讞讬讬讘 注讚 砖讬讙讝讝 转讚注 砖讛讜讗 讻谉 讚转谞讬 转诇砖 诪谉 讛诪转讛 讞讬讬讘 转诇讬砖转讛 讝讜 讛讬讗 讙讝讬讝转讛 诪谉 讛讞讬讛 驻讟讜专 讜转讜 诪讚转谞谉 (诇拽诪谉 砖讘转 谞讚:) 讛谞讜讟诇 爪驻专谞讬讜 讝讜 讘讝讜 讗讜 讘砖讬谞讬讜 讜讻谉 砖注专讜 讜讻谉 砖驻诪讜 讜讻谉 讝拽谞讜 专' 讗诇讬注讝专 诪讞讬讬讘 讞讟讗转 讜讞讻诪讬诐 讗讜诪专讬诐 诪砖讜诐 砖讘讜转 讻诇讜诪专 讗讬谉 讚专讱 谞讟讬诇转 砖讬注专 讘砖讬谞讬讬诐 讜讻讬讜谉 讚拽讬讬诪讬 讞讻诪讬诐 讻专讘 讻讛谞讗 拽讬讬"诇 讻讜讜转讬讛:
讗诪讙讜砖转讗. 驻讬' 讘诇砖讜谉 注专讘讬 讝诪讝诪讛. 诪讙讜砖 讘诇砖讜谉 讬讜谉 诪讻砖祝. 讙讬讚讜驻讬 讻讜驻专 讘注讬拽专:




讛爪讚 爪讘讬 讛砖讜讞讟讜 讻讜'. 转"专 讛爪讚 讞诇讝讜谉 讜讛驻讜爪注讜 讗讬谞讜 讞讬讬讘 讗诇讗 讗讞转 专' 讬讛讜讚讛 讗讜诪专 讞讬讬讘 砖转讬诐 驻爪讬注讛 讘讻诇诇 讚讬砖讛 讜专讘谞谉 住讘专讬 讗讬谉 讚讬砖讛 讗诇讗 讘讙讬讚讜诇讬 拽专拽注 讜讗拽砖讬谞谉 诇专讘谞谉 诇讬讞讬讬讘 诪砖讜诐 爪讬讚讛 讜诪砖讜诐 谞讟讬诇转 谞砖诪讛 讜驻专讬拽 专' 讬讜讞谞谉 砖驻爪注讜 诪转. 



专讘讗 讗诪专 讗驻讬诇讜 转讬诪讗 砖驻爪注讜 讞讬. 诪转注住拽 讗爪诇 谞讟讬诇转 谞砖诪讛 讜拽讬讬"诇 讛诪转注住拽 [讘讞诇讘讬诐 讜讘注专讬讜转] 讞讬讬讘 诪砖讜诐 讚谞讛谞讛 讛诪转注住拽 讘砖讘转 驻讟讜专 诪诇讗讻转 诪讞砖讘转 讗住专讛 转讜专讛 讚诇讗 拽讗 谞讬讞讗 诇谞讟讬诇转 谞砖诪讛 讚谞讬讞讗 诇讬讛 讚谞讛讜讬 讞讬 讻讬 讛讬讻讬 讚诇爪诇讞 爪讘注讬讛 讚讻诇 讻诪讛 讚讛讜讗 讞讬 诪爪诇讞 爪讬讘注讬讛.





专诪讘"谉

转谞讜 专讘谞谉 讛爪讚 讞诇讝讜谉 讜讛驻讜爪注讜 讗讬谞讜 讞讬讬讘 讗诇讗 讗讞转. 转讬诪讛 讛讜讗 砖讛讬' 诇讜 诇砖谞讜转 讛驻讜爪注 讞诇讝讜谉 驻讟讜专 专' 讬讛讜讚讛 诪讞讬讬讘:





讜讛讗 讚讗诪专讬' 砖鈥澴� 讚讻诪讛 讚讗讬转 讘讬' 谞砖诪讛 谞讬讞讗 讟驻讬 讻讬 讛讬讻讬 讚诇讬爪讬诇 爪讘注讬'. 讜驻讬专砖 专砖"讬 讝"诇 砖讛讬讛 讟讜专讞 诇砖诪专讜 砖诇讗 讬诪讜转. 驻讬' 诇驻讬专讜砖讜: 讜讛讜讗 (驻讜爪注讜) 讘讚专讱 砖讗驻砖专 砖诇讗 讬诪讜转 讜讗诐 诪转 诇讗 谞注砖讛 诪讞砖讘转讜 讜讛讬讬谞讜 讚拽专讬谞谉 诇讬' 诪转注住拽. 讜讗讞专讬' 驻讬专砖讜 讚讛讜"诇 诪诇讗讻讛 砖讗"爪 诇讙讜驻讛 讚诇讗 谞讬讞讗 诇讬' 讘诪讬转讛, 讜诇讗 讚讬讬拽. 讜拽"诇, 诇专讘讬 讬讛讜讚讛 诪讬讛讗 诇讬讞讬讬讘 转诇转 讻诇讜诪专 讞讚讗 诪砖讜诐 谞讟讬诇转 谞砖诪讛 讜讗驻砖专 讚诇讚讘专讬讛诐 讚专讘谞谉 拽讗"诇 讚讗祝 注诇 讙讘 讚驻讟专讬转讜 诇讬' 诪砖讜诐 谞讟讬诇转 谞砖诪讛 讗讜讚讬 诇讬 诪讬讛转 讚讞讬讬讘 谞诪讬 诪砖讜诐 讚讬砖讛. 讜谞"诇 讚诇专讘讬 讬讛讜讚讛 谞诪讬 诪转注住拽 驻讟讜专 讚讛讗 拽砖讛 诇讬' 讜诇讗 讗讬转注讘讬讚讗 诪讞砖讘转讜:





讛诪讗讬专讬

讛诪讜转讞 讞讜讟 砖诇 转驻讬专讛 讘砖讘转 讞讬讬讘 讞讟讗转 讜注谞讬谉 讝讛 讛讜讗 讘讘讙讚 砖讛讜讗 转驻讜专 讜注讜诪讚 讜讛谞讬讞 讛讞讜讟 讗专讜讱 讜谞转驻专讚讜 砖转讬 讞转讬讻讜转 讛讘讙讚 讝讜 诪讝讜 讘诪拽爪转 讜讞讜讟讬 讛转驻讬专讜转 谞转专驻讜 讜谞诪砖讻讜 讜讛讜讗 诪讜转讞 讗转 专讗砖 讛讞讜讟 诇讛讚拽 讜诇讞讘专 讗转 讛讞转讬讻讜转 讜谞诪爪讗 砖讝讛讜 讻转驻讬专讛 讙诪讜专讛 讜讗诐 讛讬讜 砖转讬 转驻讬专讜转 诇讘讚 讛专讬 讛讜讗 讻转讜驻专 砖转讬 转驻讬专讜转 讜讗讬谞讜 讞讬讬讘 讗诇讗 讘拽砖讬专讛 讜讛拽砖讬专讛 诪讬讛讗 讞讬讬讘 砖转讬诐 讜讗诐 讛讬讜 砖诐 讬讜转专 诪砖转讬 转驻讬专讜转 讞讬讬讘 讗祝 讘诇讗 拽砖讬专讛 注诇 讛讚专讱 砖讘讬讗专谞讜 讘转驻讬专讛 讙诪讜专讛 讜讬砖 讗讜住专讬谉 诪讻讗谉 砖诇讗 诇讛讚拽 讞讜讟 砖诇 讘讬转 讛讝专讜注 讛谞拽专讗 拽讜专讚讗专 讜讗讬谞讬 专讜讗讛 诪讻讗谉 讟注谞讛 讻诇诇 砖讗讬谉 讝讛 转驻讬专讛 讗诇讗 讛讚讜拽 讘注诇诪讗 诇讘讚 讜诇谞讜讬:



爪专讬讱 诇讗讚诐 砖讬讝讛专 砖诇讗 诇讛转讞讘专 注诐 讛诪讬谞讬诐 讛讗讚讜拽讬诐 讘注"讝 讜诪住讬转讬诐 讗转 讛讗讞专讬诐 诇注讘讚讛 讜砖诇讗 讬转讞讘专 注诪讛诐 讗祝 诇诇诪讜讚 诪讛诐 讚讘专讬 转讜专讛 砖诪讗 讬诪砖讱 讗讞专讬讛诐 讜讗祝 讛诪讻砖驻讬诐 讗住讜专 诇讛转讞讘专 注诪讛诐 讜诇讬诇讱 讘讚专讻讬讛诐 讗诇讗 砖诪讜转专 诇诇诪讜讚 诪讛诐 诇讛讘讬谉 讜诇讛讜专讜转 注讚 砖讗诐 讬注诪讜讚 讗讬讝讛 诪讚讬讞 诇讛转谞讘讗 砖拽专讬诐 诪转讜讱 讗讜转讜转 讜诪讜驻转讬诐 砖讬讚注讜 诇讛讘讞讬谉 砖诪注砖讛 讻砖驻讬诐 讛讜讗:



诪爪讜讛 注诇 讛讗讚诐 诇讛转讘讜讚讚 讘讚专讻讬 诪讛诇讻讜转 讛讻讜讻讘讬诐 讜砖讬讞砖讘 讘转拽讜驻讜转 讜诪讝诇讜转 诪驻谞讬 砖讞讻诪讛 讝讜 讞讻诪讛 诪驻讜讗专讛 讘讬讚讬注讛 讗讜转讜转 讛砖诪讬诐 讜诇拽讜转 讛诪讗讜专讜转 讘诇讗 砖讜诐 砖讙讬讗讛 讜注诇 讝讛 谞讗诪专 讜砖诪专转诐 讜注砖讬转诐 讻讬 讛讬讗 讞讻诪转讻诐 讜讘讬谞转讻诐 诇注讬谞讬 讛注诪讬诐 讗讬讝讜 讛讬讗 讞讻诪讛 讜讘讬谞讛 砖讛讬讗 诇注讬谞讬 讛注诪讬诐 讝讛 讞砖讜讘 转拽讜驻讜转 讜诪讝诇讜转:



讛爪讚 讞诇讝讜谉 讜驻讜爪注讜 注讚 砖讬爪讗 讚诪讜 讗讬谞讜 讞讬讬讘 讗诇讗 讗讞转 专"诇 注诇 讛爪讬讚讛 讗讘诇 诇讗 注诇 讛驻爪讬注讛 讗注"驻 砖讚讜诪讛 诇讚讬砖讛 讜讛讜讗 砖诪驻专拽 讛讚诐 诪转讜讻讜 砖诪"诪 讗讬谉 讚讬砖讛 讗诇讗 讘讙讚讜诇讬 拽专拽注 讜讻谉 讗讬谞讜 讞讬讬讘 注诇 谞讟讬诇转 谞砖诪讛 砖诪诪讬转讜 讘驻爪讬注转讜 砖诪转注住拽 讛讬讗 讗爪诇 谞讟讬诇转 谞砖诪讛 讜讗讬谉 讝讜 诪诇讗讻转 诪讞砖讘转 砖讗讬谞讜 诪转讻讜讬谉 砖讬诪讜转 讜讗注"驻 砖驻住讬拽 专讬砖讬讛 讛讜讗 诪"诪 讗讬谉 谞讜讞 诇讜 讘诪诇讗讻讛 讝讜 讛谞诪砖讻转 诪驻爪讬注转讜 专"诇 讗讚专讘讗 谞讜讞 讛讬讛 诇讜 砖讬讞讬讛 讜讻诇 注爪诪讜 专讜爪讛 讘拽讬讜诪讜 讻讚讬 砖转讛讗 诪专讗讬转 讛讚诐 爪诇讜诇讛 讬讜转专 讜谞诪爪讗 砖讛讜讗 诪转讻讜讬谉 讘讛讜爪讗转 讚诪讜 砖诇讗 讬诪讜转 讗诇讜 讛讬讛 讗驻砖专 讜诇讗 讗诪专讜 诪讜讚讛 专' 砖诪注讜谉 讘驻住讬拽 专讬砖讬讛 讗诇讗 讘诪拽讜诐 砖讗注"驻 砖讗讬谞讜 诪转讻讜讬谉 诇诪诇讗讻讛 讛谞诪砖讻转 诪诪注砖讬讜 诪"诪 讗讬谞讜 诪转讻讜讬谉 诇讛驻讻讛 讗讘诇 讝讛 砖讛讜讗 诪转讻讜讬谉 讗讬谉 讘讛 讚讬谉 驻住讬拽 专讬砖讬讛 讜讗驻砖专 诇驻专砖 讻诪讛 讚讗讬转 讘讬讛 谞砖诪讛 谞讬讞讗 诇讬讛 讜讗讬谉 讻讗谉 驻住讬拽 专讬砖讬讛 砖讗驻砖专 诇讞讬讜转 讘讛砖讗专转 讚诐 诪讜注讟 讜谞讜讞 诇讜 诇讛砖讗讬专 讚诐 诪讜注讟 讻讚讬 诇讛讬讜转 讛讚诐 砖讘讬讚讜 爪诇讜诇 讜诪"诪 讻诇 讛诪驻专砖讬诐 谞住讻诪讬诐 诇讛讬讜转讜 驻住讬拽 专讬砖讬讛 讜诇讛转讬专讜 讗讞专 砖拽砖讛 诇讜 诪爪讚 拽爪转 砖诪讜注讜转 砖讛诐 谞注讝专讬诐 讘讛诐 讻讘专 专诪讝谞讜 注诇讬讛诐 讘驻专拽 砖谞讬 讜诇讗 注讜讚 讗诇讗 砖讻转讘讜 砖讗祝 专' 讬讛讜讚讛 诪讜讚讛 讘讝讜 讜讝讛讜 驻住讬拽 专讬砖讬讛 砖砖谞讬讛诐 砖讜讬诐 讘讜 诇讛拽诇 讜驻住讬拽 专讬砖讬讛 砖诪讜讚讬诐 讘讜 砖谞讬讛诐 诇讛讞诪讬专 讛讜讗 砖讗讬谉 讛诪诇讗讻讛 讛谞诪砖讻转 拽砖讛 诇讜 讜讗讚专讘讗 讬砖 讘诪注砖讛 转讬拽讜谉 讛爪专讬讱 诇讜 讻诪讜 砖讛转讘讗专 讘住讻讛 讘驻专拽 诇讜诇讘 讘诪讬注讜讟 注谞讘讬 讛讚住 讜讬砖 讘驻住讬拽 专讬砖讬讛 讚讬谉 砖诇讬砖讬 砖讛讜讗 诪讞诇拽转 讘讬谞讬讛诐 讜讛讜讗 砖讗讬谉 讛诪诇讗讻讛 讛谞诪砖讻转 拽砖讛 诇讜 讜讬砖 讘诪注砖讬讜 转讬拽讜谉 讗诇讗 砖讗讬谞讜 爪专讬讱 诇讜 讻讙讜谉 诪诪注讟 注谞讘讬 讛讚住 讘讬讜诐 讟讜讘 讜讬砖 诇讜 讛讜砖注谞讗 讗讞专转 讗讜 转讜诇砖 注讜诇砖讬谉 讘拽专拽注 砖讗讬谞讜 砖诇讜 砖诇专' 讬讛讜讚讛 讞讬讬讘 讜诇专' 砖诪注讜谉 驻讟讜专 砖讛专讬 讗讬谞讜 爪专讬讱 诇讙讜驻讛 砖诇 诪诇讗讻讛 讗诇讗 砖讛讜讗 讗住讜专 讜讗注"驻 砖讘注谞讘讬 讛讚住 讗诪专讜 诪讜转专 诇讻转讞讬诇讛 讻讘专 讛注诪讬讚讜讛 讘诇拽讟谉 诇讗讻讬诇讛 讜诪砖讜诐 诪爪讜讛 讛转讬专讜 诇讻转讞诇讛 讜讗注"驻 砖诇讗 讛转讬专讜 讘诪拽讜诐 诪爪讜讛 诇讜诪专 诇讙讜讬 讝讬诇 讗讞讬诐 诇讬 讘诪拽讜诐 诪讬诇讛 讘讝讜 诪讙讝讬专讛 砖诪讗 讬讞诐 讛讜讗 注爪诪讜 讛讜讗 讗讘诇 讝讜 讛讜讗讬诇 讜诇讗 讛讜转专讛 诇讜 讗诇讗 注"讬 讗讻讬诇讛 讝讻讜专 讛讜讗 讜讛讬诇讻讱 讻诇 砖讗讬谉 诇讙讝讜专 注诇讬讜 诪谉 讛转讜专讛 诪讜转专 讘诪拽讜诐 诪爪讜讛 讗讜 讘诪拽讜诐 爪注专 讻讙讜谉 讛驻住转 诪讜专住讗 讜讬砖 讘讜 讚讬谉 专讘讬注讬 讜讛讜讗 驻住讬拽 专讬砖讬讛 讘讚专讘谞谉 讻讙讜谉 爪讬专讜祝 讜讻讬讜爪讗 讘讜 砖诇专' 砖诪注讜谉 诪讜转专 诇讻转讞讬诇讛 讛讜讗讬诇 讜讗讬谞讜 爪专讬讱 诇讜 讜诇专' 讬讛讜讚讛 驻讟讜专 讗讘诇 讗住讜专 讜讻讘专 讘讬讗专谞讜 诪注谞讬谞讬诐 讗诇讜 讘驻专拽 砖谞讬:





诪讛专砖"讗 - 讞讬讚讜砖讬 讛诇讻讜转

讘讚"讛 讛爪讚 讞诇讝讜谉 讻讜' 讛讻讗 砖诪讗 讞诇讝讜谉 讚专讻讜 诇驻专讻住 讻讜' 注讻"诇 拽"拽 讚诇讗 讛讜讜 爪专讬讻讬 诇讝讛 讗诇讗 讻讚诪住讬拽 讚讘谞讟讬诇转 谞砖诪讛 讛讻讗 讘讞诇讝讜谉 诇讗 谞讬讞讗 诇讬讛 讜拽"诇:


讘讚"讛 讟驻讬 谞讬讞讗 讻讜' 讛"诪 讘诪讬讚讬 讚谞讬讞讗 诇讬讛 讗讬 诪转专诪讬 讻讜' 讗讘诇 讘诪讬讚讬 讚诇讗 讗讻驻转 诇讬讛 讻讜' 注讻"诇 拽"拽 诇驻讬 讝讛 诇讗 讛讜讛 讗讬爪讟专讬讱 诇讬讛 诇诪讬诪专 讚讻诪讛 讚讗讬转 讘讬讛 谞砖诪讛 讟驻讬 谞讬讞讗 讻讜' 讗诇讗 讚讗"谞 诇讗 讗讻驻转 诇讬讛 讘谞讟讬诇转 谞砖诪讛 住讙讬 讜拽"诇:


讘讚"讛 讻讬 讛讬讻讬 讻讜' 讜注诇 讚诐 讗讞专 讛讬讜爪讗 注诪讜 谞诪讬 诇讗 诪讬讞讬讬讘 讚诇讗 谞讬讞讗 讻讜' 注讻"诇 专"诇 讚讘谞讟讬诇转 讚诐 讗讞专 讛讬讜爪讗 注诪讜 讜讚讗讬 讚诇讗 诪讞讬讬讘 讛讻讗 诪砖讜诐 谞讟讬诇转 谞砖诪讛 讚诇讗 讛讜讛 爪专讬讱 诇讙讜驻讜 砖诇 讚诐 讗讞专 讛讬讜爪讗 注诪讜 讜诪砖讜诐 谞讟讬诇转 谞砖诪讛 诪诪砖 谞诪讬 诇讗 诪讞讬讬讘 讚诇讗 谞讬讞讗 诇讬讛 讻讬 讛讬讻讬 讚诇讬爪诇讬诇 爪讘注讬' 讜拽"诇:





诪讛专砖"讗 - 讞讬讚讜砖讬 讗讙讚讜转

讻诇 讛讬讜讚注 诇讞砖讜讘 转拽讜驻讜转 讜诪讝诇讜转 讻讜'. 诇讗讜 诇注谞讬谉 讞砖讘讜谉 拽讘讬注讜转 讛诪讜注讚讬诐 拽讗诪专 讚讝讛 转诇讜讬 讘讬讜转专 讘讞砖讘讜谉 诪讛诇讱 讛诇讘谞讛 讗讘诇 诇注谞讬谉 砖讬谞讜讬 讝诪谞讬诐 诇驻讬 讛讬诇讜讱 讛讞诪讛 讜讛诪讝诇讜转 砖讝讜 砖谞讛 讙砖讜诪讛 讜讝讜 砖讞讜谞讛 讻驻专砖"讬 砖讝讛 转诇讜讬 诇驻讬 砖讬谞讜讬 讚' 讛转拽讜驻讜转 讜诪讝诇讜转 讗讘诇 讞讚砖讬 讛诇讘谞讛 诇讗 讬砖转谞讜 讜诪讬讬转讬 诇讛 讚讻转讬讘 讜讗转 驻讜注诇 讛' 诇讗 讬讘讬讟讜 讜讗转 诪注砖讛 讬讚讬讜 诇讗 专讗讜 讻驻诇 讛注谞讬谉 讻讬 讬讘讗 讛讗讚诐 诇讞讻诪讛 讝讜 讘专讗讬讬讛 讛讞讜砖 诪诪砖 讙诐 讘专讗讬讬讛 讛砖讻诇讬转 诇驻讬 讛讞砖讘讜谉 讻诪讜 砖注砖讜 讛转讜讻谞讬讬诐 砖讛讬讜 诇讛诐 讻诇讬诐 诪讬讜讞讚讬诐 诇专讗讜转 诪诪砖 注"讬 诪讛诇讱 讛讞诪讛 讜讛诪讝诇讜转 讜讗讞"讻 诇讞砖讜讘 讗讜转讜 诪讛诇讱 诇驻讬 注转讬 讛砖谞讛 讜讚讜拽:


砖谞讗' 讻讬 讛讬讗 讞讻诪转讻诐 讜讘讬谞转讻诐 讙讜' 讗讬讝讜 讞讻诪讛 讜讘讬谞讛 讻讜' 讚讞讻诪讛 讜讘讬谞讛 讘转讜专讛 诇讗 转诪爪讗 讘注诪讬诐 讗诇讗 讚讝讜 讞讬砖讜讘 转拽讜驻讜转 讻讜' 砖讛讬讗 讞讻诪讛 讜讘讬谞讛 讙诐 诇注讬谞讬 讛注诪讬诐 砖讬讚注讜 讘讞讻诪讛 讝讜 讜诪爪讬谞讜 讘讞讻诪讛 讝讜 诇砖讜谉 讘讬谞讛 讻讚讻转讬讘 讬讜讚注讬 讘讬谞讛 诇注转讬诐 讙讜' 讜讚讜"拽:





诪讛专"诐

讘专砖"讬 讚"讛 讜讛诇讜诪讚 讜讻讜' 讛诪讙讜砖 诪讬谉 讛诪诪砖讬讻讜 讜讻讜' 讻爪"诇:


讚"讛 讜讞讚 讗诪讚 讙讚讜驻讬 诪讬谉 讛讗讚讜拽 讜讻讜' 讻爪"诇:


讚"讛 诇注讬谞讬 讛注诪讬诐 讜讻讜' 讜诪讜诇讚讜转讬讛 讘诪讝诇 转诇讜讬 讛讻诇 诇驻讬 讛砖注讛 讜讻讜' 讻爪"诇:


讘转讜住' 讚"讛 讛爪讚 讞诇讝讜谉 讻讜' 爪"注 讚讘讬专讜砖诇诪讬 诪砖诪注 讚爪讚 讞诇讝讜谉 诇讗 诪讞讬讬讘 诪砖讜诐 爪讬讚讛 讘讬专讜砖诇诪讬 讚驻讬专拽讬谉 注诇 诪转谞讬' 讜讘专讬讬转讗 讝讜 讛讬讗 讜诪砖诪注 讚讛讟注诐 讚讞讬讛 讟讛讜专讛 讘专讗 讛拽讘"讛 诇诪砖讛 讘诪讚讘专 诇诪诇讗讻转 讛诪砖讻谉 讻诇讜诪专 讜诇讗 讛讜爪专讻讜 诇爪讬讚讛 讜讘讗诪转 砖讚讘专讬 转讬诪讛 讛谉 砖讛专讬 讘诪转谞讬' 诪谞讬 讛爪讚 爪讘讬 讘诪谞讬谉 讗讘讜转 诪诇讗讻讜转 砖讛讬讜 讘诪砖讻谉:


讚"讛 讜诇讬讞讬讬讘 谞诪讬 诪砖讜诐 谞讟讬诇转 谞砖诪讛 讜讻讜' 讜诪讬讛讜 砖诪注转讬谉 讗转讬讗 讗驻讬' 诇专"砖 讚诪讞讬讬讘 诪拽诇拽诇 讘讞讘讜专讛 诪讚诪砖谞讬 诪转注住拽 讛讜讗 讜讻讜' 讬砖 诇讚拽讚拽 诪讛 爪专讬讻讬谉 讛转讜住' 诇讛讜讻讬讞 诪讝讛 讚砖诪注转讬谉 讗转讬讗 讻专"砖 讛讗 讘讛讚讬讗 拽讗 驻专讬讱 讜讛讗 讗讘讬讬 讜专讘讗 讚讗诪专讬 转专讜讜讬讬讛讜 诪讜讚讛 专"砖 讘驻住讬拽 专讬砖讗 讜讻讜' 讜注诇讛 诪砖谞讬 砖讗谞讬 讛讻讗 讚讻诪讛 讚讗讬转 讘讬讛 谞砖诪讛 讟驻讬 谞讬讞讗 诇讬讛 讜讻讜' 讛专讬 诪讘讜讗专 讛讜讗 讚砖诪注转讬谉 讗转讬讗 谞诪讬 讻专"砖 诪讛 爪专讬讻讬谉 诇讚拽讚拽 诪讚诪砖谞讬 诪转注住拽 讛讜讗 讜讻讜' 讜讬砖 诇转专抓 讚讗讬 诇讗讜 讚拽讚讜拽 讝讛 讚讬"诇 讚讛讗 讚驻专讬讱 讜讛讗 讗讘讬讬 讜专讘讗 讚讗诪专讬 转专讜讜讬讬讛讜 讜讻讜' 讛讻讬 驻专讬讱 讜讛讗 讗讘讬讬 讜专讘讗 讜讻讜' 讚讗驻讬' 诇专"砖 讚驻讟专 讚讘专 砖讗讬谉 诪转讻讜讬谉 诇讗 诪讬拽专讬 讝讛 讚讘专 砖讗讬谉 诪转讻讜讬谉 讜讻"砖 诇专"讬 讚住"诇 讚讘专 砖讗讬谉 诪转讻讜讬谉 讞讬讬讘 讜诪砖谞讬 砖讗谞讬 讛讻讗 讜讻讜' 讜诇讻讱 驻讟讜专 讛讻讗 诇专"讬 讚讗讬转 诇讬讛 诪拽诇拽诇 讘讞讘讜专讛 驻讟讜专 讜诇注讜诇诐 讛"讗 讚砖诪注转讬谉 讗转讬讗 讻专"讬 讚讜拽讗 讜诇讗 讻专"砖 讚讗讬转 诇讬讛 诪拽诇拽诇 讘讞讘讜专讛 讞讬讬讘 诇讻讱 讛讜爪专讻讜 讛转讜住' 诇讚拽讚拽 诪讚诪砖谞讬 诪转注住拽 讛讜讗 讜讻讜' 诪砖诪注 讚讙诪' 专爪讛 诇讗讜拽诪讗 讚讗转讬讗 讗驻讬' 讻专"砖 讚住"诇 诪拽诇拽诇 讘讞讘讜专讛 讞讬讬讘 讗驻"讛 讛讻讗 驻讟讜专 诪砖讜诐 讚讛讜讬 讚讘专 砖讗讬谉 诪转讻讜讬谉 讜讚讜"拽:


讚"讛 讟驻讬 谞讬讞讗 诇讬讛 讻讜' 转讬诪讛 讚讘住讜祝 驻"拽 讚讞讙讬讙讛 诪砖诪注 讜讻讜' 讜讗"讻 讘讞讘讜专讛 讚诇讗 讘注讬 诪诇讗讻转 诪讞砖讘转 诇讬讞讬讬讘 讘讛 诪诇讗讻讛 砖讗讬谞讛 爪专讬讻讛 诇讙讜驻讛 注讻"诇 讜诇"谞 讚讬砖 诇转专抓 讚砖讗谞讬 讛讻讗 讚转专转讬 诇讙专讬注讜转讗 讛讜讗 讚讛讜讬 讚讘专 砖讗讬谉 诪转讻讜讬谉 讜讙诐 诪诇讗讻讛 砖讗讬谞讛 爪专讬讻讛 诇讙讜驻讛 讜诇讗 谞讬讞讗 诇讬讛 讻诇诇 讚诇讬诪讜转 讜诇讻讱 驻讟讜专 讗驻讬' 诇诪"讚 诪拽诇拽诇 讘讞讘讜专讛 讞讬讬讘 讜讘讝讛 讬转讬讬砖讘 谞诪讬 讚诇诪讛 爪专讬讱 诇讬讛 诇砖谞讜讬讬 诪转注住拽 讛讜讗 讗爪诇 谞讟讬诇转 谞砖诪讛 驻讬' 讚讛讜讬 讚讘专 砖讗讬谞讜 诪转讻讜讬谉 讻诪讜 砖驻讬专砖讜 讛转讜住' 讘讚讘讜专 砖诇驻谞讬 讝讛 讛讜讬 诇讛讜 诇砖谞讜讬讬 诪砖讜诐 讚讛讜讛 诪诇讗讻讛 砖讗讬谞讛 爪专讬讻讛 诇讙讜驻讛 讚诇讗 谞讬讞讗 诇讬讛 讚诇讬诪讜转 讜诇讬讻讗 砖讜诐 转讬拽讜谉 讻诇诇 讜讚讜"拽 谞"诇:


讚"讛 讻讬 讛讬讻讬 讚诇讬爪讬诇 爪讘注讬讛 讻讜' 讗讘诇 讗讬谉 诇驻专砖 讚谞讟讬诇转 谞砖诪讛 讛讬讬谞讜 砖诪讞诇讬砖 讜讻讜' 讜讙讘讬 诪讬诇讛 诪讛 爪专讬讱 诇讞诇讬砖讜转 讛转讬谞讜拽 讜讻讜' 专"诇 讜讛讜讬 诪转注住拽 讗爪诇 讞诇讬砖讜转 讛讗砖讛 讜讛转讬谞讜拽 讜讙诐 讛讜讬 诪诇讗讻讛 砖讗讬谉 爪专讬讻讛 诇讙讜驻讛 讚驻讟讜专 讗驻讬' 讘谞讟讬诇转 谞砖诪讛 讻讚诪驻专砖讬谞谉 诇讬讛 讛讻讗 讘砖诪注转讬谉 讜讛转诐 诪砖诪注 讚讘讗砖讛 讜讘转讬谞讜拽 讛讜讛 诇谉 诇讗住讜专 诪砖讜诐 讞讜讘诇 讚讛讬讬谞讜 谞讟讬诇转 谞砖诪讛:





讞讻诪转 砖诇诪讛

讙诪' 讚讗讬 住"讚 讞专砖讬 讛讗 讻转讬讘 诇讗 转诇诪讚 讻讜' 诪"讟 讚专讘谞谉 拽住讘专讬 讗讬谉 讚讬砖讛 讻讜' 讗驻讬' 转讬诪讗 砖驻爪注讜 讞讬 讻讜' 讻爪"诇:


专砖"讬 讘讚"讛 诇注讬谞讬 讻讜' 讘诪讝诇 转诇讜讬 讛讻诇 讻讜' 讻爪"诇:


讘讚"讛 讛驻讜爪注讜 讻讜' 讚诪讜 讛住"讚:


转讜住' 讘讚"讛 诪转注住拽 讻讜' 讜诇讗 讞讬讬砖讬谞谉 诇诪诇讗讻转 诪讞砖讘转 讻讜' 讗讬谞讜 讞讬讬讘 讗诇讗 诪爪谞讬注讜 讻讜' 讻爪"诇:





专砖"砖

讙诪专讗 讗"专 诪"讟 讚专讘谞谉 拽住讘专讬 讗讬谉 讚讬砖讛 讗诇讗 讘讙"拽. 拽"诇 讚诪"诪 诇讬讞讬讬讘 讻讬讜谉 讚讛讜讛 讘诪砖讻谉 讘讞诇讝讜谉 注爪诪讜 讜讻诪讜 砖讞讬讬讘 讘爪讬讚转讜 诪讛"讟 讙讜驻讬' 讚诪爪讬讚转 转讞砖讬诐 讗讬谉 诇诇诪讚讜 讚讛讗 讛诐 谞拽专讗讬诐 讙"讻 讙"拽 诇讙讘讬 讞诇讝讜谉 注讬' 转讜住' 诇注讬诇 (注讙:) 讚"讛 诪驻专拽 讜注"讻 爪"诇 讻谉 诇讚注转 专砖"讬 讜讛专诪讘"诐 讘驻"讞 讛"讝 讚诪驻专拽 转讜诇讚讛 讚讚砖 讜讞讜诇讘 讗诪专讬谞谉 砖讞讬讬讘 诪砖讜诐 诪驻专拽 讜讻谉 讞讜讘诇 诇讚注转 讛专诪讘"诐 砖诐 讜讗注"讙 讚驻住拽 讚讗讬谉 讚讬砖讛 讗诇讗 讘讙"拽:



专砖"讬 讚"讛 讟驻讬 谞讬讞讗 诇讬讛. 讜讻讬 诪讜讚讛 专"砖 讘诪讬讚讬 讚诇讗 讗讬讻驻转 诇讬讛 讻讜'. 讘讞讚讜砖讬 讛讙专注"讗 讝"诇 转诪讛 注诇讬讜 诪诇拽诪谉 (拽讙) 讜转讬诪讛 讚讝讛讜 拽讜砖讬讬转 讛转讜住' 专拽 砖讛讜住讬祝 驻讬专砖"讬 讚砖诐:



专讚"讛 砖讜讞讟. 讘讞谞讬拽讛 谞诪讬 住讙讬. 谞专讗讛 讚讗祝 诇专讬"砖 (讘讞讜诇讬谉 讬讝) 讚讘砖专 谞讞讬专讛 诇讗 讗讬砖转专讬 讻诇诇 (诇讘讚 砖讗驻砖专 诇讜诪专 讚讛讬讬谞讜 讚讜拽讗 诪讗讛诇 诪讜注讚 讜讗讬诇讱) 讜讗"讻 讬讗住专 诇讞谞讜拽 诪砖讜诐 讘诇 转砖讞讬转 (注讬' 讟"讝 讬讜"讚 拽讬讝 住拽"讚) 诪"诪 讻讬讜谉 讚诇爪讜专讱 讛诪砖讻谉 讛讬讛 讚讬 讘讞谞讬拽讛 讜讗"讻 诇讗 讛讬转讛 讛砖讞讬讟讛 诪砖讜诐 诪砖讻谉 讗诇讗 诪驻谞讬 讚"讗 砖讛讜讗 讘"转:



转讜住' 讚"讛 讛爪讚. 讚专讻讜 诇驻专讻住 讻讜'. 注讬' 诪讛专砖"讗 砖讛拽砖讛 讚转"诇 讚讘谞讟讬诇转 谞砖诪讛 讚讞诇讝讜谉 诇讗 谞讬讞讗 诇讬讛 讜转诪讜讛 讚讛讗 讛转讜住' 讗讬讬专讬 讛砖转讗 讗诇讬讘讗 讚专讬讜"讞 讜诇讚讬讚讬讛 诇讗 住"诇 讛讱 住讘专讗 讚专讘讗 讜讘注讬拽专 拽讜砖讬讬转诐 讚诇"诇 讛爪讚. 诇讻讗讜专讛 谞爪专讱 诇讗砖诪注讬谞谉 讚讛讜讛 讘诪讬谞讜 谞讬爪讜讚 讜讞讬讬讘 诇讻"注 讗祝 诇专讘谞谉 讚驻讟专讬 诇拽' 讘住"驻 讛讗讜专讙 讘爪讚 爪专注讬谉 讜讬转讜砖讬谉 讜诇讛专诪讘"诐 砖讛讘讗转讬 砖诪讛 驻讟专讬 讗驻讬诇讜 讘讞讙讘讬诐 讜讻谉 讗驻讬诇讜 诇专' 讬讛讜砖注 讚驻讜讟专 讘驻专注讜砖 讘专"驻 砖诪讜谞讛 砖专爪讬诐 讗讜 讚讗砖诪注讬谞谉 讚住转诪讬讛 讛讜讛 诇爪讜专讱 诪砖讜诐 爪讬讘注讬讛 讜讞讬讬讘 讗驻讬诇讜 诇转"拽 讚专' 讬讛讜讚讛 讜注"讚 砖驻讬' 讘注爪诪诐 讘专"驻 砖诪讜谞讛 砖专爪讬诐:





讘谉 讬讛讜讬讚注

讗指诪址专 专址讘: 讛址诪旨讜止转值讞 讞讜旨讟 砖讈侄诇 转旨职驻执讬专指讛 讘旨职砖讈址讘旨指转 讞址讬旨指讘 讞址讟旨指讗转, 讜职讛址诇旨讜止诪值讚 讚旨指讘指专 讗侄讞指讚 诪执谉 讛指讗址诪职讙旨讜旨砖讈, 讞址讬旨指讘 诪执讬转指讛, 讜职讛址讬旨讜止讚值注 诇职讞址砖讈值讘 转旨职拽讜旨驻讜止转 讜旨诪址讝旨指诇讜止转 讜职讗值讬谞讜止 讞讜止砖讈值讘, 讗指住讜旨专 诇职住址驻旨值专 讛值讬诪侄谞旨讜旨. 讛讚拽讚讜拽 讬讚讜注 诪讛 砖讬讬讻讜转 诇砖诇砖 砖诪讜注讜转 讗诇讜 讝讛 注诐 讝讛 讚谞拽讟谞讛讜 讘讬讞讚? 讜谞专讗讛 诇讬 讘住"讚 讚讬讚讜注 住讬讘转 讛诪谞讬注讛 砖诪谞注讜 讞讻诪讬诐 诇诇诪讜讚 诪谉 讛指讗址诪职讙旨讜旨砖讈执讬 砖讛讜讗 '诪讬谉' 讗驻讬诇讜 讚讘专讬 转讜专讛, 讚讞讬讬砖讬谞谉 驻谉 注诇 讬讚讬 讚讘讜专讜 注诪讜 诪诪砖讬讱 讗讜转讜 诇讚讘专 讗讞专 诇讛住讬专讜 诪讗讞专讬 注讘讜讚转讜 讬转讘专讱, 讬注谉 讻讬 讛讚讬讘讜专 讻讜讞讜 讞讝拽 诇诪砖讜讱 讛诇讘讘讜转 诇拽专讘诐 讝讛 讗诇 讝讛 注讚 砖讬讛讬讜 讻讘砖专 讗讞讚, 讜讛讜讗 讬讚诪讛 诇讞讜讟 砖讛讜讗 诪讞讘专 砖转讬 讞转讬讻讜转 讛谞讘讚诇讜转 讜注讜砖讛 讗讜转诐 讞转讬讻讛 讗讞转. 诇讻讱 讗讞专 讛诇讻讛 讝讜 砖诇 诪旨讜止转值讞 讞讜旨讟 砖讈侄诇 转旨职驻执讬专指讛 讚讞讬讬讘, 诪砖讜诐 砖注诇 讬讚讬 讞讜讟 讝讛 诪转讞讘专讬诐 砖转讬 讞转讬讻讜转 讛谞讘讚诇讬诐 诇讛讬讜转 讗讞讚, 住诪讱 诇讝讛 讛诇讻讛 砖讗住讜专 诇诇诪讜讚 讚讘专 诪谉 讛讗诪讙讜砖讬 砖讛讜讗 '诪讬谉' 讚讟注诪讜 讛讜讗 驻谉 讛讚讬讘讜专 诪讞讘专 诇讘 讛诇讜诪讚 注诐 诇讘 讛讗诪讙讜砖讬 诇讛讬讜转 诇讘 讗讞讚 诇讛注讘讬专讜 注诇 讚转 讘讚讘专讬诐 讗讞专讬诐. 讜诪讗讞专 讚诇诪讚谞讜 诪讛诇讻讛 讝讜 砖诇 讗诪讙讜砖讬 讻讜讞讜 砖诇 讛讚讬讘讜专 讻诪讛 讛讜讗 驻讜注诇, 诇讻讱 住诪讱 诇讝讛 讛诇讻讛 讚职讛址讬旨讜止讚值注 诇职讞址砖讈值讘 转旨职拽讜旨驻讜止转 讜旨诪址讝旨指诇讜止转 讜职讗值讬谞讜止 讞讜止砖讈值讘, 讚讗转诪专 注诇讬讛 注讜谞砖 诪驻讜诐 专讘谞谉 讚职讗指住讜旨专 诇职住址驻旨值专 讛值讬诪侄谞旨讜旨, 讜诇讻讗讜专讛 讛讬讛 驻讛 诇讜诪专 诪讛 谞讞砖讘 讚讘专 讝讛 砖讗住专讜 诇住驻专 注诪讜 诇注讜谞砖? 讗讱 讘讗诪转 诪谉 讛诇讻讛 讝讜 讚讗诪讙讜砖讬 讗转讛 诇诪讚 讻讜讞讜 砖诇 讚讬讘讜专, 讜诇讻谉 转讚注 砖注讜谞砖 讝讛 砖注谞砖讜 诇讝讛 讘注谞讬谉 讛讚讬讘讜专 砖诪谞注讜 诪诪谞讜 讛讜讗 注讜谞砖 讙讚讜诇, 讻讬 讞住专讜谉 讙讚讜诇 诪讙讬注 诇讜 讘讝讛, 讻讬 讛讚讬讘讜专 诪注诇讛 讜诪讜专讬讚 诪驻专拽 讛专讬诐 讜诪砖讘专 住诇注讬诐.



讗指住讜旨专 诇职住址驻旨值专 讛值讬诪侄谞旨讜旨. 拽砖讗 讛讜讛 诇讬讛 诇诪讬诪专 '讗指住讜旨专 诇职住址驻旨值专 注执诪旨讜止' 讜注讜讚 讗诐 讛讻讜谞讛 砖讗住讜专 诇住驻专 注诪讜 诪诪砖 讗诐 讻谉 讛专讬 讝讛 讻诪谞讜讚讛 讜诇诪讛 讬注谞砖 讻诇 讻讱 砖讬讛讬讛 谞讞砖讘 讻诪谞讜讚讛 讜诪讜讞专诐, 讜讘驻专讟 讻讬 注诇 讛专讜讘 讜讚讗讬 讝讛 讛讬讜讚注 诇讞砖讜讘 讛讜讗 转诇诪讬讚 讞讻诐, 讜诇诪讛 讬专讚讜 注诪讜 注讚 诇讞讬讬讜 讘讚讘专 讝讛 砖讗住专讜 诇讚讘专 注诪讜 讘注讘讜专 砖讬讜讚注 诇讞砖讜讘 讜诇讗 讞砖讘? 讜谞专讗讛 诇讬 讘住"讚 讗讬谉 讛讻讜谞讛 砖诇讗 诇住驻专 '注诪讜' 讗诇讗 讛讻讜谞讛 砖诇讗 诇住驻专 '讘砖讘讞讜' 砖诇讗 讬住驻专讜 讘注谞讬讬谞讬讜 讜诪注砖讬讜 砖诪讙讬注 诇讜 砖讘讞 讘讛诐, 讜讝讛讜 诪讚讛 讻谞讙讚 诪讚讛, 讻讬 讘讞砖讘讜谉 转拽讜驻讜转 讜诪讝诇讜转 讬砖 砖讘讞 诇讬砖专讗诇 砖谞拽专讗讬诐 讘讝讛 注址诐 讞指讻指诐 讜职谞指讘讜止谉 (讚讘专讬诐 讚, 讜), 讜讻讬讜谉 讚诪讗住 讘讻讘讜讚 讛砖讘讞 讛讝讛 诇讻讱 诇讗 讬转讻讘讚 讘住讬驻讜专 砖讘讞讜, 讜讛讜讗 注诇 讚专讱 砖讗诪专 讛讻转讜讘 (转讛诇讬诐 拽讟, 讬讝) 讜职诇止讗 讞指驻值抓 讘执旨讘职专指讻指讛 讜址转执旨专职讞址拽 诪执诪侄旨谞旨讜旨. 讗讜 讬讜讘谉 讘住"讚 讚讛讜讬 诪讚讛 讻谞讙讚 诪讚讛, 讻讬 讞砖讘讜谉 转拽讜驻讜转 讜诪讝诇讜转 注讜砖讛 转讬拽讜谉 讘诪诇讻讜转 诇诪注诇讛 砖砖诐 讛讜讗 住讜讚 讛讞砖讘讜谉, 诇讻讱 讘讝讛 谞注谞砖 砖讈侄'讗指住讜旨专 诇职住址驻旨值专 讛值讬诪侄谞旨讜旨' 讻讬 讛住讬驻讜专 讜讛讚讬讘讜专 讛讜讗 讘住讜讚 讛诪诇讻讜转 砖诇讻谉 谞拽专讗转 讚讬讘讜专 讻诪讜 砖讗诪专讜 讘讝讜讛专 讛拽讚讜砖 注诇 驻住讜拽 (砖诪讜转 讚, 讬) 诇止讗 讗执讬砖讈 讚职旨讘指专执讬诐 讗指谞止讻执讬. 讜讘讝讛 讬讜讘谉 讘住"讚 (讘诪讚讘专 讻讗, 讻讝) 注址诇 讻值旨谉 讬止讗诪职专讜旨 讛址诪止旨砖职讈诇执讬诐 讘止旨讗讜旨 讞侄砖职讈讘旨讜止谉 砖诇 转拽讜驻讜转 讜诪讝诇讜转, 讜注诇 讬讚讬 讻讱 转执旨讘指旨谞侄讛 讜职转执讻旨讜止谞值谉 注执讬专 住执讬讞讜止谉 讝讛 讛讙讜祝 砖谞拽专讗 '注执讬专', 讜职住执讬讞讜止谉 讚专砖讜 专讘讜转讬谞讜 讝"诇 讘讙诪专讗 住讬讞讛 谞讗讛, 讻诇讜诪专 注转讛 讬讘讜讗讜 讗讝 诇住驻专 住讬讞讛 谞讗讛 注诇 讙讜祝 讝讛 讛讗讚诐 讛诪讞砖讘. 讜讘住驻专 讗诇讬讛 专讘讗 讝"诇 (住讬' 砖"诪 住"拽 讬讜"讚) 砖专诪讝 注诇讬讜 讛专讘 驻转讞 注讬谞讬诐 讝"诇 驻讬专砖 讘讝讛 讟注诐 讗讞专 注讬讬谉 砖诐, 讜诇驻讬 讚讘专讬讜 谞专讗讛 诇讬 讘住"讚 讛讻转讜讘 (砖讬专 讛砖讬专讬诐 讝, 讛) 注值讬谞址讬执讱职 讘职旨专值讻讜止转 讘职旨讞侄砖职讈讘旨讜止谉 注址诇 砖址讈注址专 讘址旨转 专址讘执旨讬诐, 驻讬专砖 讗诐 注值讬谞址讬执讱职 讘职旨专值讻讜止转 讘职旨讞侄砖职讈讘旨讜止谉, 砖转砖讬诐 注讬谉 砖讻诇讱 讜诇讘讱 讘讞砖讘讜谉 转拽讜驻讜转 讜诪讝诇讜转, 注诇 讬讚讬 讻讱 转讝讻讛 砖转讛讬讛 谞讝讻专 讘旨职砖址讈注址专 讘址旨转 专址讘执旨讬诐 讛讜讗 讘讬转 讛诪讚专砖 诪拽讜诐 讻谞讜驻讬讛 砖诇 讞讻诪讬诐 砖谞拽专讗讬诐 '专址讘执旨讬诐' 讻诪讜 砖讗诪专讜 专讘讜转讬谞讜 讝"诇 注诇 驻住讜拽 (转讛诇讬诐 讙, 讘) 专址讘执旨讬诐 拽指诪执讬诐 注指诇指讬, 专址讘执旨讬诐 讘转讜专讛 砖谞拽专讗讬诐 专址讘旨指谞执讬诐, 讚讛讬讬谞讜 砖讬讗诪专讜 砖诪讜注讛 诪驻讬讱, 诪讛 砖讗讬谉 讻谉 讛址讬旨讜止讚值注 讜职讗值讬谞讜止 诪职讞址砖旨讈值讘 讗讬谉 讗讜诪专讬诐 砖诪讜注讛 诪驻讬讜 讜讻诪讜 砖讻转讘 讛专讘 讝"诇. 讜注讜讚 谞专讗讛 诇讬 讘住"讚 诪讚讛 讻谞讙讚 诪讚讛 讬砖 讘讝讛, 讻讬 讻讘讜讚 讞砖讘讜谉 转拽讜驻讜转 讜诪讝诇讜转 讛讜讗 讘讚讬讘讜专, 砖讛讜讗 诪讚讘专 注诇 讛注转讬讚 诇讘讗 讘砖诪砖 讜讘讬专讞 讜讘讻讜讻讘讬诐 砖谞专讗讬谉 讚讘专讬讜 讻诪讜 谞执讬讘 砖职讉驻指转指讬执诐 砖诇 谞讘讜讗讛, 讜诇讻谉 讛讜讗 诇讗 专爪讛 诇讛转讻讘讚 讘讚讬讘讜专 讝讛 砖讛讜讗 谞专讗讛 讘注讬谞讬 讛讛诪讜谉 讻诪讜 讚讘专 砖诇 谞讘讜讗讛, 诇讻讱 诇讗 讬转讻讘讚 讘讚讬讘讜专 诪爪讚 讗讞专讬诐 砖讈侄'讗指住讜旨专 诇职住址驻旨值专 讛值讬诪侄谞旨讜旨'. 讜讘讝讛 讬讜讘谉 讘住"讚 专诪讝 讛讻转讜讘 (诪砖诇讬 讬讙, 讬讙) 讘指旨讝 诇职讚指讘指专 讬值讞指讘侄诇 诇讜止, 讜讛讜讗 讻诪讘讜讗专 讜讚讜"拽.



注指诇指讬讜 讛址讻旨指转讜旨讘 讗讜止诪值专: (讬砖注讬讛讜 讛, 讬讘) "讜职讗值转 驻旨讜止注址诇 讛殖' 诇止讗 讬址讘旨执讬讟讜旨, 讜职诪址注植砖讉值讛 讬指讚指讬讜 诇止讗 专指讗讜旨". 谞专讗讛 诇讬 讘住"讚 讻驻诇 讛诇砖讜谉, 驻旨讜止注址诇 讛殖' 注诇 诪拽专讬讬诐 砖转讛讬讛 讘讙讜祝 讛讗专抓, 讛谉 讘专注砖 讛谉 讘拽讜专 讜讞讜诐 讛谉 讘专讘讜讬 诪讟专, 砖讻诇 讚讘专讬诐 讗诇讜 谞讜讚注讬诐 讘讞讻诪转 讛转讻讜谞讛 讘讞砖讘讜谉 转拽讜驻讜转 讜诪讝诇讜转 拽讜讚诐 砖讬转专讗讜 讘注讜诇诐, 讜讗讜诪专讜 诪址注植砖讉值讛 讬指讚指讬讜 诇止讗 专指讗讜旨 拽讗讬 注诇 讛专拽讬注, 讛谉 讘诇拽讜转 讛砖诪砖 讜讬专讞 讛谉 讘讙讬诇讜讬 讻讜讻讘讬诐 讞讚砖讬诐. 讜讘讗讜驻谉 讗讞专 谞专讗讛 诇讬 讘住"讚 讗讜诪专讜 驻旨讜止注址诇 讛殖' 诇止讗 讬址讘旨执讬讟讜旨, 注诇 讛讬住讜讚 砖诇 讞讻诪转 讛注讬讘讜专 讗砖专 诪诪谞讜 诪转驻砖讟 讞砖讘讜谉 转拽讜驻讜转 讜诪讝诇讜转, 讜讛讜讗 讛住讬诪谉 砖诇 讘讛专"讚 [讘'-讬讜诐 讘' ,讛'-讞诪砖 砖注讜转, 专"讚-讞诇拽讬诐], 砖讛讜讗 住讬诪谉 砖诇 讛诪讜诇讚 讘砖谞讛 专讗砖讜谞讛 砖诇 讛讬爪讬专讛 讘砖砖转 讬诪讬 讘专讗砖讬转, 砖讛讬讛 讘诇讬诇 砖谞讬 讞诪砖 砖注讜转 讜诪讗转讬诐 讜讗专讘注 讞诇拽讬诐 诪谉 讛诇讬诇讛 讜住讬诪谞诐 讘讛专"讚, 讜诪诪谞讜 讛转讞诇转 讞砖讘讜谉 讛注讘讜专, 讜注诇 讝讛 诪讜专讻讘 讞砖讘讜谉 转拽讜驻讜转 讜诪讝诇讜转. 讜讬讚讜注 诪讛 砖讻转讜讘 讘住驻专 讛讘专讬转 (讞"讗 诪讗诪专 讚' 驻专拽 讬"讚) 砖讝讛 讛住讬诪谉 讛讜讗 砖诐 拽讚讜砖, 讜讬讜爪讗 诪驻住讜拽讬诐 专讗砖讜谞讬诐 砖讘转讜专讛 讘讚专讱 谞驻诇讗 讬注讜讬谉 砖诐. 讜讘讝讛 驻专砖转讬 讘住"讚 专诪讝 讛讻转讜讘 (转讛诇讬诐 讻讟, 讚) 拽讜止诇 讛殖' 讘址旨讻止旨讞址 拽讜止诇 讛殖' '讘侄旨讛指讚指专' 砖讛谞讘讜讗讛 讛讬讗 拽讜诇 讛' 讜讻谞讙讚讛 拽讜诇 讛' 讘讛讚专, 讗讜转讬讜转 '讘讛讚专' 砖讛讜讗 住讜讚 讛注讘讜专 砖讘讜 谞讙诇讬诐 谞住转专讜转 诇注讬谞讬 讘谞讬 讗讚诐 讻诪讜 拽讜诇 讛' 讘谞讘讜讗转 讛谞讘讬讗. 讜讘讝讛 讬讜讘谉 讘住"讚 (讚讘专讬诐 诇, 讬讚) 讻执旨讬 拽指专讜止讘 讗值诇侄讬讱指 '讛址讚指旨讘指专' 诪职讗止讚 讘职旨驻执讬讱指 讜旨讘执诇职讘指讘职讱指 诇址注植砖止讉转讜止. '讛址讚指旨讘指专' 讛讜讗 讗讜转讬讜转 '讘讛专"讚' 砖讘讜 住讜讚 讛注讘讜专 拽指专讜止讘 讗值诇侄讬讱指, 砖讝讛 讛住讜讚 谞诪住专 诇讬砖专讗诇 讚讜拽讗 讜诇讻讱 爪专讬讱 砖讈侄讘职旨驻执讬讱指 讜旨讘执诇职讘指讘职讱指 讬讛讬讛 诇址注植砖止讉转讜止 讜诇讗 转转注爪诇 诪诇讞砖讜讘 讘讜, 讻诪讜 砖谞讗诪专 (讚讘专讬诐 讚, 讜) 讻执旨讬 讛执讜讗 讞指讻职诪址转职讻侄诐 讜旨讘执讬谞址转职讻侄诐, 讜讘讝讛 讬讜讘谉 讛诪讗诪专 注诇讬讜 谞讗诪专 讜职讗值转 驻旨讜止注址诇 讛殖' 诇止讗 讬址讘旨执讬讟讜旨, 驻旨讜止注址诇 讛殖' [212] 诪住驻专 讘讛专"讚 [211] 注诐 讛讻讜诇诇, 讜注诇 讬讚讬 讻谉 诪注砖讛 讬讚讬讜 诇讗 专讗讜.





讞讬讚讜砖讬 专讘讬 注拽讬讘讗 讗讬讙专

讙诪专讗 砖讗谞讬 讛讻讗 [讘爪讚 讞诇讝讜谉 讜驻讜爪注讜 讚讗讬谞讜 讞讬讬讘 诪砖讜诐 谞讟讬诇转 谞砖诪讛] 诪砖讜诐 讚诪转注住拽 讛讜讗 讗爪诇 谞讟讬诇转 谞砖诪讛, 讜讗祝 讚诪讜讚讛 专"砖 讘驻住讬拽 专讬砖讬' 砖讗谞讬 讛讻讗 讚讻诪讛 讚讗讬转 讘讬讛 谞砖诪讛 讟驻讬 谞讬讞讗 诇讬'.
驻讬专砖"讬 讜讻讬 诪讜讚讛 专"砖 讘诪讬讚讬 讚诇讗 讗讬讻驻转 诇讬' 讗讬 诪转专诪讬, 诪讬讛讗 讗讻讜讜谞讬 诇讗 诪讬讻讜讬谉.
讜转讬诪讗 诪诇拽诪谉 驻' 讛讘讜谞讛 (讚祝 拽讙 注"讗) 诪砖谞讬 诇讗 爪专讬讻讛 讚转讜诇砖 注讜诇砖讬谉 讗诐 诇讗讻讬诇讛 讻讙专讜讙专转, 讜诇"讗 讻讬讜谉 讚讛拽专拽注 诪诪讬诇讗 诪转讬驻讛 讬讛讬' 砖讬注讜专讜 讘讻"砖 讻诪讜 讘转讜诇砖 讻讚讬 诇讬驻讜转 诪砖讜诐 讚讗讬谞讜 诪转讻讜讬谉 讜讗祝 讚讛讜讬 驻住讬拽 专讬砖讬' 讚拽注讘讬讚 讘讗专注讗 讚讞讘专讬讛 诇驻讬专砖"讬 讝"诇 砖诐 讘讗专注讗 讚讞讘专讬' 诇讗 讗讬讻驻转 诇讬' 诇讬驻讜转, 讜讚' 讬讙诇讛 注讬谞讬:





讞讬讚讜砖讬 讞转"住

砖讻谉 讬专讬注讛 砖谞驻诇 讘讛 讚专谞讗. 诪讘讜讗专 诪讛转讜住' 讚讗注"讙 讚讗讜驻谉 讛诪诇讗讻讛 讬诇驻讬谞谉 诪诪砖讻谉 诪"诪 讛砖讬注讜专 诪住专 讛讻转讜讘 诇讞讻诪讬诐 讚讘讻讱 讜讻讱 讞砖讬讘. 讜讘讗讜讻诇讬诐 讚讗讜专讬讬转讗 诪诪砖 讻讙专讜讙专转 讻讚讻转讬讘 讗专抓 讞讟讛 讜讻讜' 讙专讜讙专转 诇讛讜爪讗转 砖讘转 讜注讬讬谉 驻谞"讬 专"驻 讛诪讜爪讬讗 讬讬谉. 讜注讻"驻 诇讗 讘注讬 讻砖讬注讜专 砖讛讬' 讘诪砖讻谉:


讛爪讚 讞诇讝讜谉 讜讻讜' 讘讬专讜砖诇诪讬 转谞讬 讞讚讗 讞讬讬讘 讘' 讜转谞讗 讗讬讚讱 讞讬讬讘 讗' 讜拽讗诪专 讚讞讬讬讘 讗' 诇讻"注 诪砖讜诐 谞讟讬诇转 谞砖诪讛. 谞专讗讛 住转诐 讬专讜砖诇诪讬 专' 讬讜讞谞谉 讚住"诇 讚讜拽讗 讻砖驻讜爪注讜 诪转 讗讘诇 讛转诐 驻讜爪注讜 讞讬 讞讬讬讘 诇讻"注 诪砖讜诐 谞讟讬诇转 谞砖诪讛. 讜诪砖讜诐 讚讬砖讛 诇讗 诪讞讬讬讘 讘讬专讜砖诇诪讬. 谞"诇 诇专诪讘"诐 讗"砖 讚住"诇 讘注讬' 讚诐 讻讙专讜讙专讜转 注讬讬谉 驻"讞 讛诇讻讛 讝' 讜讛砖讙转 讛专讗讘"讚 砖诐. 讜诪讬讬专讬 讘专讬讬转讗 讚讬专讜砖诇诪讬 讘诇讬转 讘讬' 讻讙专讜讙专转 讚诐. 讜讘讛讻讬 谞讬讞讗 谞诪讬 诪讛 讚拽砖讬' 讛讗 讛讬专讜砖诇诪讬 住"诇 诇注讬诇 讘驻讬住拽讗 讚讛拽讜爪专 讛讛谉 讚爪讬专专 讻讜讜专讗 诪讛讬诐 讞讬讬讘 诪砖讜诐 拽讜爪专 讜注讬讬谉 讬砖"砖 讚诪讬讬转讬 诪讙"讗 住讬' 转爪"讝 住拽"讜. 讜讛讗"砖 讚诇讬转 讘讬' 砖讬注讜专 讙专讜讙专转 砖讛讜讗 砖讬注讜专 拽爪讬专讛. 诇讻谉 诇讬转 讘讬' 诇讗 讚讬砖讛 讜诇讗 拽爪讬专讛 专拽 讻砖驻讜爪注讜 讞讬 讞讬讬讘 诪砖讜诐 谞讟讬诇转 谞砖诪讛 诇专' 讬讜讞谞谉 讜讛讬专讜砖诇诪讬. 讜诪讗谉 讚诪讞讬讬讘 讘' 诪讞讬讬讘讜 诪砖讜诐 爪讬讚讛 讜讗讬讚讱 住"诇 讻诪"讚 转讞砖 砖讛讬讛 讘讬诪讬 诪砖讛 诇驻讬 砖注讛 谞讝讚诪谞讜 诇讜 讜谞讙谞讝. 讜讛讙讗讜谉 拽专讘谉 注讚讛 谞讚讞拽 讜驻讬专讜砖讜 诪讘讜讗专 注"驻 诪"砖 驻谞"讬 讚砖诪注转讬谉. 讚诇诪"讚 转讞砖 砖讻讬讞讗 讘诪讚讘专 讜驻讬专砖讜 诪讻诪讜专转 诇爪讜讚诐. 讗"讻 讻诇 讛驻讜专砖 专砖转 讘砖讘转 讜诇讗讞专 砖注讛 谞讬爪讚 砖诐 讞讬' 讞讬讬讘 诇诪驻专注 注诇 驻专讬砖转 讛诪讻诪讜专转 讻诪讜 诪讘砖诇 讜讗讜驻讛 讜讛"讛 爪讚 讞诇讝讜谉 讞讬讬讘. 讗讱 诇诪"讚 诇驻讬 砖注讛 谞讝讚诪谞讛 诇诪砖讛 专讘讬谞讜 注"讛 讗"讻 讛讬讗 讘讗转讛 讘讙讘讜诇讜 讜砖诐 爪讚 讗转 讛转讞砖. 讗"讻 讗讬谞讜 讞讬讬讘 讗诇讗 爪讚 诪讬讚 讘砖注转 驻专讬砖讛 讜讻诪"砖 转讜住' 诇注讬诇 讬"讝 注"讘 讚"讛 讗讬谉 驻讜专住讬诐. 讜诇讗 讚诪讬 诇讗驻讬讛 讜讘讬砖讜诇 讚讛转诐 讗诐 讬谞讬讞 讻讱 讬讘砖诇 讜讬讗驻讛 诪诪讬诇讗 诪砖讗"讻 讛讻讗 诪讗谉 讬讬诪专 砖讬讘讗 诇转讜讻讜 讞讬' 讗"讻 讗讬谉 讘驻讜专砖 诪讻诪专 讘讬诐 诪砖讜诐 爪讬讚讛. 讜讚讜讞拽 诇诪爪讗 爪讚 讞诇讝讜谉 讬讚讜注 讘讬讚讜 诪诪砖 诪谉 讛讬诐:


砖驻爪注讜 诪转. 诇讻讗讜专讛 讬"诇 专"讬 诇讗 驻诇讬讙 讗诪爪讬讗讜转 讚谞讬讞讗 诇讬' 讚诇讬爪讜诇 讚诪讬' 讗诇讗 诪讬讬专讬 砖注讜讚谞讜 讞讬 讜讚诪讬 爪诇讬诇 讗讱 诇讗 讬讞讬' 讗讞专讬 谞驻诇讜 讻讙讜谉 砖讬讘砖 讘讜 讻住诇注 讜讻诪"砖 转讜住' 砖讛讚讙 注爪诪讜 拽讬专讘 诪讬转转讜. 讘讬谉 爪讬讚讛 诇讬讘讬砖讜转 住诇注 注"讬 驻专讻住转讜 讘讗讜驻谉 砖注诇 谞讟讬诇转 谞砖诪讛 砖诪爪讬讚讛 诇讗 诪讞讬讬讘 诪砖讜诐 砖讛讜讗 拽专讜讘 诪讬转转讜 讜诪"诪 注讜讚谞讜 讞讬 讜讻讘专 讞砖讜讘 讻诪转 讜诪"诪 讚诪讬' 爪诇讬诇 讟驻讬 讜诇讗 砖驻爪注讜 诪转 诪诪砖. 讜讚讘专讬 诪讛专砖"讗 讘转讜住' 讗讬谞诐 诪讜讘谞讬诐:


诪转注住拽 讛讜讗 讗爪诇 谞讟讬诇转 谞砖诪讛. 爪诇"注 诇驻讬 砖讬讟转 转讜住' 诇注讬诇 注"讘 注"讘 讚"讛 谞转讻讜讜谉 讜讻讜' 讜讻谉 驻"讘 讚砖讘讜注讜转 讜砖诐 讘讻专讬转讜转. 讚诪转注住拽 讘讚讘专 讛讬转专 讜注诇讛 讘讬讚讜 讚讘专 讗讬住讜专 讝讛 诪诪讜注讟 讘讻诇 讗讬住讜专讬诐 砖讘转讜专讛 诪讚讻转讬讘 讘讛 讞讜抓 诪讞诇讘讬诐 讜注专讬讜转 讜诇讗 爪专讬讱 诇讝讛 讟注诐 讚诪诇讗讻转 诪讞砖讘转 讜讗"讻 讘讜讚讗讬 讙诐 讘讞讜讘诇 讜诪讘注讬专 驻讟讜专. 讜讚讜拽讗 谞转讻讜讜谉 诇讞转讜讱 诪讞讜讘专 讝讛 讜注诇讛 讘讬讚讜 诪讞讜讘专 讗讞专 讚谞转讻讜讜谉 诇讚讘专 讗讬住讜专 讚讘砖讗专讬 讗讬住讜专讬诐 讘讻讛"讙 讻讙讜谉 专爪讛 诇砖讞讜讟 注讜诇讛 讘讞讜抓 讜注诇讛 讘讬讚讜 拽专讘谉 讗讞专 讞讬讬讘. 讜诪"诪 讘砖讘转 讻讛"讙 驻讟讜专 诪砖讜诐 讚诇讗 讛讜讛 诪诇讗讻转 诪讞砖讘转 讘讛讗 诪讞讬讬讘讬' 讘讞讜讘诇 讜诪讘注讬专 诪砖讜诐 讚诪拽诇拽诇 讞讬讬讘 诪转注住拽 谞诪讬 讞讬讬讘. 讜诇驻"讝 爪注"讙 诪讗讬 诪砖谞讬 砖"住 诪转讬谞讜拽讜转 讛讗 讛转诐 诪转注住拽 讘讚讘专 讛讬转专 讛讬' 诇诪讜诇 讛转讬谞讜拽 砖诇 砖讘转 讜注诇讛 讘讬讚讜 讗讬住讜专 讛转讬谞讜拽 砖诇 讗' 讘砖讘转 讜驻讟讜专 诪讚讻转讬讘 讘讛 讻讚讗诪专 专"讗 讘注爪诪讜 讘诪砖谞讛 讚讻专讬转讜转 砖诐 讜诪"讟 诪讞讬讬讘 专"讗 讘转讬谞讜拽讜转. 讜专"讬 谞诪讬 诇讗 驻讟专 专拽 诪砖讜诐 讚讟专讬讚 诪爪讜讛 讗讘诇 讘诇讗"讛 诇讗 讜讗诪讗讬 诪讛 注谞讬谉 诪转注住拽 讘讛讬转专 讜注诇讛 讘讬讚讜 讗讬住讜专 讚谞驻讬拽 诪讘讛. 诪讛 注谞讬谉 讝讛 诇诪诇讗讻转 诪讞砖讘转. 诪讬讛讜 讘砖"住 讬"诇 讚诇讗 诪诪讜注讟 诪讘讛 讗诇讗 注讜住拽 讘讛讬转专 讙诪讜专 讗讘诇 诪讬诇讛 讚讘专 讗讬住讜专 讛讜讗 讗诇讗 砖讚讞讬 砖讘转 诪"诪 诪拽专讬 诪转注住拽 讘讗讬住讜专 讜注诇讛 讘讬讚讜 讗讬住讜专 讛讬讬谞讜 砖诇 讗' 讘砖讘转 讜诇讗 讗讬诪注讟 诪讘讛. 讗诇讗 诪讟注诐 砖诇讗 谞转拽讬讬诪讛 诪讞砖讘转讜 砖谞转讞诇祝 诇讜 转讬谞讜拽 讘转讬谞讜拽 讚驻讟讜专 诪砖讜诐 诪诇讗讻转 诪讞砖讘转 讜讛谞讞 诇讞讜讘诇 讛讜讗讬诇 讜诪拽诇拽诇 讞讬讬讘 诪转注住拽 谞诪讬 讞讬讬讘 讻爪"诇. 讜讗"讻 拽砖讛 讗转讜住' 讚砖诪注转讬谉 讚诇诪讗 诇注讜诇诐 诪转注住拽 诪诪砖 拽讗诪专 讚讛讬讬谞讜 注住讬拽 讘讛讬转专 诇驻讜爪注讜 讞讬 讜注诇讛 讘讬讚讜 讗讬住讜专 砖谞讟诇 谞砖诪讛 讜诪诪注讟 诪讘讛 讜诇讗 砖讬讬讱 讛谞讞 诇讞讘讜专讛 讛讜讗讬诇 讜诪拽诇拽诇 讞讬讬讘 讚诇讗 诪诪诇讗讻转 诪讞砖讘转 诪诪注讟讬 诇讬' 讗诇讗 诪讚讻转讬讘 讘讛 讻谞"诇 讜诇拽"诪 讜爪"注:


讜讛谞讛 诪"砖 转讜住' 讚诪转注住拽 讛讬讬谞讜 讗讬谞讜 诪转讻讜讜谉 讚诇讗 讗转讬' 诪讟注诐 诪诇讗讻转 诪讞砖讘转 讚讘砖讗专讬 讗讬住讜专讬诐 谞诪讬 诪讜转专. 注讬讬谉 讞讬' 专"谉 专"驻 讛谞讞谞拽讬诐 讚讘砖讗专讬 讗讬住讜专讬 转讜专讛 讚讜拽讗 讘讞讬讬讘讬 诇讗讜讬谉 讻讙讜谉 讻诇讗讬诐 诇诇讘讜砖 诪讜转专 讗讬谉 诪转讻讜讜谉 讗讘诇 讞讬讬讘讬 讻专讬转讜转 讚拽驻讬讚 专讞诪谞讗 讗砖讙讙讛 诇讞讬讬讘讬' 讞讟讗转 讗讬谉 诪转讻讜讜谉 谞诪讬 砖专讬 诪砖讗"讻 砖讘转 讗注"讙 讚讗讬住讜专 住拽讬诇讛 诪"诪 讻讬讜谉 讚诪诇讗讻转 诪讞砖讘转 讗住专讛 转讜专讛 驻讟讜专 讗讬谉 诪转讻讜讬谉 讗"讻 讛讚专' 拽讜砖讬' 转讜住' 诇讚讜讻转'. 讜注讻爪"诇 讚诪转注住拽 诪诪砖 拽讗诪专 讜讻诪"砖 诇注讬诇:


讟驻讬 谞讬讞讗 诇讬'. 讚讘专讬 诪讛专砖"讗 转诪讜讛讬诐 讚讛讗 讗讬爪讟专讬讱 诇诪讬诪专 讟驻讬 谞讬讞讗 诇讬' 诪砖讜诐 专' 讬讛讜讚讛 讚诇讛讜讬 拽诇拽讜诇讜 讬转专 讜驻讟讜专 诪砖讜诐 拽诇拽讜诇. 讜讛谞讛 拽讜砖讬' 转讜住' 讗专砖"讬 讬"诇 讚转专讬 讙讜讜谞讬 讗爪"诇 讗讬讻讗. 讗讬 专拽 诇讗 讗讬讻驻转 诇讬' 驻讟讜专 诪砖讜诐 讚诇讗 讛讜讛 诪诇讗讻转 诪讞砖讘转 讜讘讞讜讘诇 讞讬讬讘 讻讬 讛讗讬 讙讜谞讬 讜诇讗 讚诪讬 诇讗专注讬' 讚讞讘专讬'. 诪砖"讛 驻讬' 专砖"讬 讛讻讗 诇讗 谞讬讞讗 诇讬' 讻诇诇 讜讘讻讬 讛讗讬 讗驻讬' 讘讞讜讘诇 讜诪讘注讬专 驻讟讜专 讚讻讬 讛讗讬 讙讜谞讬 诇讗 讛讜讛 讘诪砖讻谉 讜诇讗 诪讟注诐 诪诇讗讻转 诪讞砖讘转. 讜讘讝讛 诪讬讜砖讘讬诐 讚讘专讬 专砖"讬 讚砖诪注转讬谉 讜讙诐 住转讬专转 砖"住 讚讞讙讬讙讛 注诐 专"驻 谞讞谞拽讬谉 讚诪讬讬转讬 转讜住' 讜拽"诇:


讻讬 讛讬讻讬 讚诇讬爪讬诇 讟驻讬. 注诪"砖 转讜住' 讚诇讞讬讬讘 诪砖讜诐 谞讟讬诇转 谞砖诪讛 注"讬 讛讚诐. 讜诇专诪讘"诐 讚讻诇 谞讟讬诇转 讚诐 讛讜讗 诪驻专拽 讚砖. 讗"讻 诇拽"诪 讚讛讗 讘讗诪转 诪讞讬讬讘 诪砖讜诐 讚砖 讜驻砖讜讟:


砖讜讞讟 诪砖讜诐 诪讗讬 诪讞讬讬讘. 驻讬专砖"讬 讘讞谞讬拽讛 谞诪讬 住讙讬 注讻"诇. 讬"诇 讚讛讜讛 住讚"讗 讚讞转讬讻转 讛住讬诪谞讬诐 讛讬讬谞讜 讗讘 诪诇讗讻讛 讚讛讜讛 讘诪砖讻谉 讘讗诇讬诐 讜讻讬 讛讬讻讬 讚讬诇驻讬谞谉 砖讗专讬 诪诇讗讻讜转 讛"谞 讛讱 讜诇讝讛 讻' 专砖"讬 诪谞"诇 砖讞转讻讜 住讬诪谞讬诐 讻诇诇 讚讬诇诪讗 谞讟诇讜 谞砖诪讛 讘讗讜驻谉 讗讞专. 讜诪砖谞讬 讗讛"谞 讚诇讗讜 讘讞讘讜专讛 转诇讬讗 诪讬诇转讗. 讗诇讗 讻诇 讛谞讜讟诇 谞砖诪讛 注"讬 砖讜诐 讗讜驻谉 讞讬讬讘. 讗讘诇 讗讻转讬 爪诇"注 诪谞"诇 砖讛诪讬转讜诐 讘讬讚讬诐 讻诇诇 讚诇诪讗 住讙专讜 讚诇转 讘驻谞讬讛诐 讜诪转讜 诪注爪诪诐. 注讬讬谉 诪住' 注"讝 讬"讚 注"讘 讜注讬讬谉 专诪讘"诐 驻"讞 诪注讬专讜讻讬谉 讛诇' 讞' 讜爪"注 诇讻讗讜专讛. 讜注讬讬谉 诪讛专砖"讗 诪讛讚讜专讗 讘转专讗:


专讘 讗诪专 诪砖讜诐 爪讜讘注. 注讬' 砖"注 住住"讬 砖讻' 讘"讬 讘砖诐 专"讗 诪诪讬抓 讚讗讬谉 爪讘讬注讛 讘讗讜讻诇讬谉 爪"诇 讛讬讬谞讜 诇诪讗讬 讚拽讬"诇 讗讬谉 注讬讘讜讚 讘讗讜讻诇讬' 讛"讛 讗讬谉 爪讘讬注讛. 讗讘诇 专讘 住"诇 讻诪"讚 讬砖 注讬讘讜讚 讘讗讜讻诇讬谉 讜讛"讛 讬砖 爪讘讬注讛. 讜讗"讻 诪讬讜砖讘 驻住拽 讛专诪讘"诐 讚驻住拽 讻砖诪讜讗诇 讚诇讗 讻专讘 诪砖讜诐 讚拽讬讬"诇 讻专讘讗 诇拽诪谉 讗讬谉 注讬讘讜讚 讘讗讜讻诇讬谉. 讜注讬讬谉 诪讙"讗 住讬' 砖讻"讗 住拽"讝 讚讬砖 驻讜住拽讬诐 讚诇讗讜专讞讗 讬砖 诪诇讬讞讛. 驻讬' 讚住"诇 讚专讘 讗砖讬 讜专讘讛 讘专 专"讛 讜专讘讗 诇讗 驻诇讬讙讬. 讜诇驻"讝 讚讜拽讗 讗讬谉 诪诇讬讞讛 诇讗讜讻诇讬谉 讻砖诪砖诪砖 诪注砖讛 讗讜讻诇讬谉 讗讘诇 诇讗讜专讞讗 讚讗讬谉 讛诪诇讬讞讛 诇转讬拽讜谉 诇讛讟注讬诐 讛诪讗讻诇 讗诇讗 诇拽讬讬诐 讛讘砖专 注讚 砖注转 讛讗讜讻诇 讜诪注砖讛 注讜专 讘注诇诪讗 诪砖诪砖 讜讬砖 讘讜 诪砖讜诐 诪诇讬讞讛 讗"讻 讛"讛 讘爪讘讬注讛 谞讛讬 讗讬谉 爪讘讬注讛 讘讗讜讻诇讬诐 诪"诪 讛讻讗 谞讬讞讗 诇讬' 讚诇讬转讜讜住 讘讬转 讛砖讞讬讟讛 讛讬讬谞讜 爪讜讘注 诪注砖讛 注抓 讘注诇诪讗 砖讬诪砖 讜讞讬讬讘 诪砖讜诐 爪讜讘注. 讜讗"砖 讚讘专讬 专"讗 诪诪讬抓 讜讚讘专讬 专诪讘"诐 讗讬谞诐 诪讬讜砖讘讬诐. 注讬讬谉 讞讜诇讬谉 拽讻"讟 注"讗 讛讱 讚诪注砖讛 注抓 砖讬诪砖 注"砖:





驻谞讬 讬讛讜砖注

驻讬住拽讗 讛爪讚 爪讘讬 转"专 讛爪讚 讞诇讝讜谉 讜讛驻讜爪注讜 讜讻讜' 讜讻转讘讜 讘转讜' 爪"注 讚讘讬专讜砖诇诪讬 诪砖诪注 讚讛爪讚 讞诇讝讜谉 诇讗 诪讞讬讬讘 诪砖讜诐 爪讬讚讛 注讻"诇. 讜讗讞专 讛注讬讜谉 专讗讬转讬 讚诇砖讜谉 讛讬专讜砖诇诪讬 讙讜驻讗 转诪讜讛 讚诇讗 讬讛讬讘 讟注诪讗 讘爪讚 讞诇讝讜谉 诇诪讛 诇讗 讬讛讗 讞讬讬讘 诪砖讜诐 爪讬讚讛 讚谞讛讬 讚诪住讬拽 讛转诐 讚讗转讬讗 讻诪"讚 讚转讞砖 砖讛讬讛 讘讬诪讬 诪砖讛 讘专讬讛 讘驻谞讬 注爪诪讛 讛讬讛 讜诇讗 砖讬讬讱 讘讛 爪讬讚讛 讗"讻 谞专讗讛 诪讝讛 砖讘讗 诇讜诪专 讚诇讗 讗砖讻讞谉 爪讬讚讛 讘诪砖讻谉 讚讘注讝讬诐 讜讘讗讬诇讬诐 诪讗讚诪讬诐 砖讛谉 诪讬谉 讘讛诪讛 诇讗 砖讬讬讱 讘讛讜 爪讬讚讛 砖诪爪讜讬讬谉 讘讘转讬诐 讗讻转讬 转讬拽砖讬 诪诪"谞 讗诐 谞讗诪专 讚讻讬讜谉 讚诇讗 讛讜讬 讘诪砖讻谉 诇讗 诇讞讬讬讘 注诇讬讛 讗"讻 讗驻讬诇讜 讘爪讚 爪讘讬 谞诪讬 诇驻讟讜专 讗注"讻 讚讗注"讙 砖诇讗 讛讬讜 爪专讬讻讬谉 诇诪砖讻谉 讘爪讬讚讛 讗驻"讛 讻讬讜谉 讚讗砖讻讞谉 讘诪砖讻谉 讚讘专讬诐 讚砖讬讬讱 讘讛讜 爪讬讚讛 诪砖"讛 诪讬拽专讬 诪诇讗讻讛 讞砖讜讘讛 讜讞讬讬讘 讻讚讗砖讻讞谉 讘讝讜专注 讜讞讜专砖 讚诪住转诪讗 诇讗 讛讬讜 讝讜专注讬谉 讜讞讜专砖讬谉 讗讜转谉 讛住诪谞讬谉 砖讛讬讜 爪专讬讻讬谉 诇诪砖讻谉 讗诇讗 砖讛讬讛 诪爪讜讬 讘讬讚谉 讗驻"讛 讻讬讜谉 讚砖讬讬讱 讝专讬注讛 讜讞专讬砖讛 讘讗讜转谉 诪讬谞讬谉 讞讬讬讘 讗"讻 讛"讛 诇爪讬讚讛 讗"讻 讘讞诇讝讜谉 讗诪讗讬 诇讬驻讟专 讚谞讛讬 讚诪住转诪讗 诇讗 讛讬讜 爪讚讬谉 讛讞诇讝讜谉 讘诪讚讘专 讗诇讗 砖讻讘专 讛讬讛 诪爪讜讬 讘讬讚诐 注"讬 转讙专讬 讗讜"讛 讗讜 砖讛讜爪讬讗讜 诪诪爪专讬诐 讻讚讗砖讻讞谉 诇讛讚讬' 讘注爪讬 砖讟讬诐 讜讘谞住讻讬诐 讗"讻 讛"讛 诇讞诇讝讜谉 讜讻讬讜谉 砖讛讜讗 诪讬谉 讚砖讬讬讱 讘讬讛 爪讬讚讛 诇讬讞讬讬讘:


讜讛谞诇注"讚 讘讝讛 讚讛转讜住' 诇砖讬讟转讬讬讛讜 砖讻转讘讜 讘驻"拽 讘诪砖谞讛 讚讗讬谉 驻讜专住讬谉 诪爪讜讚讛 讚讗驻讬诇讜 驻讜专住 诪爪讜讚讛 讘砖讘转 讗讬谞讜 讞讬讬讘 讞讟讗转 讗讗"讻 爪讚 诪讬讚 讘砖注转 驻专讬住讛 讜谞转讻讜讬谉 诇讻讱 讜讻讚诪讜拽讬 诇讛讚讬讗 讘讬专讜砖诇诪讬 讘驻讜专住 讘讞讜专砖讬谉 砖诪爪讜讬讬谉 砖诐 讛专讘讛 砖讬爪讜讚讜 讘讜讜讚讗讬 讜讗"讻 讗驻砖专 诇讜诪专 讚诇讗 砖讬讬讱 讛讱 诪讬诇转讗 讘爪讬讚转 讞诇讝讜谉 砖讗讬谞讜 诪爪讜讬 讻"讻 诇爪讜讚讜 讘砖注转 驻专讬住讛 诪诪砖. 诪讬讛讜 讛讗 讚诪讬讬转讬 讘讬专讜砖诇诪讬 讛讗讬 讚转讞砖 谞专讗讛 讚讜讚讗讬 讗讬 讛讜讬 讗砖讻讞谉 爪讬讚讛 讘转讞砖讬诐 讘诪砖讻谉 诪诪讬诇讗 讛讜讬 砖诪注讬谞谉 讚讞讬讬讘 讗驻讬诇讜 讘讻讛"讙 讘爪讬讚讛 讗驻讬诇讜 讘诪讬谉 砖讗讬谞讜 诪爪讜讬 讻"讻 讚转讞砖讬诐 讜讚讗讬 讗讬谉 诪爪讜讬讬谉 讗诇讗 讻讬讜谉 讚诇拽讜砖讟讗 讚诪讬诇转讗 住讜讘专 讛讬专讜砖诇诪讬 讚转讞砖 讘专讬讛 讘驻谞讬 注爪诪讜 讛讬讛 诪砖"讛 住讜讘专 讛讬专讜砖诇诪讬 讚诇讗 砖讬讬讱 爪讬讚讛 讗诇讗 讘讚讘专 砖谞爪讜讚 讘砖注转 驻专讬住讛 讜讗"讻 讗讬谉 诇讞讬讬讘 讘爪讬讚转 讞诇讝讜谉 讻讬讜谉 砖讗讬谉 讬讜讚注 讗诐 讬爪讜讚 诪讬讚 讻讚诪拽砖讛 讘驻"拽 讚讬专讜砖诇诪讬 讗讘诇 诪"诪 讘爪讬讚转 爪讘讬 讞讬讬讘 讗诐 讬爪讜讚 讘砖注转 驻专讬住讛 讜谞转讻讜讬谉 诇讻讱 讻讙讜谉 讘讞讜专砖讬谉 讜讘讻讛"讙 讛讜讬 砖驻讬专 诪诇讗讻讛 讻讬讜谉 砖注谞讬谉 爪讬讚讛 诪讬讛讗 讛讜讬 讘诪砖讻谉 讘讞诇讝讜谉. 讻谉 谞"诇 讘砖讬讟转 讛讬专讜砖诇诪讬 讜讚讜"拽:


砖诐 专讘讗 讗诪专 讗驻讬诇讜 转讬诪讗 砖驻讜爪注讜 讞讬 诪转注住拽 讛讜讗 讜讻讜' 讜讻转讘讜 讛转讜住' 讚注"讻 讛讗讬 诪转注住拽 诇讗讜 讚讜拽讗 讗诇讗 讚讘专 砖讗讬谞讜 诪转讻讜讬谉 讛讜讗. 讜诇讻讗讜专讛 诇讬砖谞讗 讚讙诪专讗 讙讜驻讗 讛讻讬 讚讬讬拽 诪讚诪拽砖讬谞谉 注诇讛 诪讛讗 讚讗诪专讜 讗讘讬讬 讜专讘讗 诪讜讚讛 专"砖 讘驻住讬拽 专讬砖讗 讜讛讗讬 诇讬砖谞讗 诇讗 讗砖讻讞谉 讘砖"住 讘砖讜诐 讚讜讻转讗 诇注谞讬谉 诪转注住拽 讗诇讗 诇注谞讬谉 讚砖讗"诪 讚驻诇讬讙讬 专"砖 讜专"讬 讚专"砖 诇拽讜诇讗 讜讛讬讬谞讜 讚讗诪专讬' 诪讜讚讛 专"砖 诪砖讗"讻 诇注谞讬谉 诪转注住拽 诪诪砖 讗讚专讘讛 讗讬驻讻讗 诪砖讻讞转 诇讛讜 讘诪砖谞讛 讚讻专讬转讜转 讚祝 讻' 讚专"砖 诪讞诪讬专 讟驻讬 诪讚专"讬 讗诇讗 讛讗 讚诇讗 谞拽讟 讛讻讗 讘讛讚讬讗 讟注诪讗 讚讚讘专 砖讗"诪 讜谞拽讟 诪转注住拽 谞专讗讛 诇讬 讚注讬拽专 诪讬诇转' 讚讚砖讗"诪 诇讗 砖讬讬讱 讗诇讗 讻砖注讜砖讛 讘诪讝讬讚 诇注谞讬谉 讞讬讜讘 诪讬转讛 讗讜 诪诇拽讜转 讗讜 诇注谞讬谉 讗讬住讜专讗 讚讗讜专讬讬转讗 讗讜 讚专讘谞谉 讚诇专"砖 诪讜转专 讗驻讬' 诇讻转讞讬诇讛 诪砖讗"讻 讛讻讗 讚诇注谞讬谉 砖讜讙讙 讗讬讬专讬 诪讚拽转谞讬 讞讬讬讘 砖转讬诐 讗讜 讙' 诪砖"讛 诇讗 砖讬讬讱 诇讬砖谞讗 讚讚砖讗"诪 讚讻诇 砖讜讙讙 讗讬谞讜 诪转讻讜讬谉 讛讜讗 诪砖"讛 谞拽讬讟 诇砖讜谉 诪转注住拽 讚砖讬讬讱 讘砖讜讙讙 讚讛讗 注讬拽专 讬诇驻讜转讗 讚诪转注住拽 讬诇驻讬谞谉 诪诪讬注讜讟讗 讚讗砖专 讞讟讗 讘讛 讻讚讗讬转讗 讘讻专讬转讜转 讜讻驻讬专砖"讬 诇注讬诇 讚祝 注"讘 注诪讜讚 讘' 诪砖"讛 拽转谞讬 讛"谞 诇讬砖谞讗 讚诪转注住拽 讜诇注讜诇诐 讚讞讚讗 诪讬诇转讗 讛讬讗 讜讬转讻谉 讬讜转专 诇驻讬 诪讗讬 讚驻专讬砖讬转 诇注讬诇 讘驻讬专拽讬谉 讘住讜讙讬讗 讚砖讙讙 讘诇讗 诪转讻讜讬谉 讜讘驻专拽 讻讬专讛 讚祝 诪"讘 讜驻' 讻诇 砖注讛 讙讘讬 讗驻砖专 讜诇讗 诪讻讜讬谉 讚注讬拽专 驻诇讜讙转讗 讚专"砖 讜专"讬 诇注谞讬谉 讚讘专 砖讗"诪 讘讻诇 讛转讜专讛 讻讜诇讛 讗驻砖专 讚砖讬讬讱 讘讛讱 诪讬注讜讟讗 讚诪诇讗讻转 诪讞砖讘转 讜诪讬注讜讟讗 讚讘讛 (讜讝讛 讚诇讗 讻诪"砖 讛转讜住' 讻讗谉) 讜诪讛 砖讬砖 诇讛拽砖讜转 讘讝讛 讚讗"讻 驻诇讜讙转讗 讚专"讬 讜专"砖 讘讻专讬转讜' 诇注谞讬谉 诪转注住拽 讛讜讬 讗讬驻讻讗 诪诪讗讬 讚驻诇讬讙讬 诇注谞讬谉 讚砖讗"诪 讜讻讛"讙 讗讘讬讬 讜专讘讗 讚诇注讬诇 讘驻讬专拽讬谉 讛讜讬 讗讬驻讻讗 诪诪讗讬 讚驻诇讬讙讬 讘驻专拽 讻诇 砖注讛 讻讘专 讻转讘转讬 诇注讬诇 讘转讞诇转 讛住讜讙讬' 讚谞转讻讜讬谉 诇讞转讜讱 讗转 讛转诇讜砖 讜讞转讱 讛诪讞讜讘专 诇讬讬砖讘 诇谞讻讜谉 注"砖 讜注讬' 讙"讻 讘住' 诪讙"砖 诇诪"讝 讝"诇 诇注讬诇 讘砖诪注转讬谉:


诪讬讛讜 诇驻讬' 讛转讜住' 讻讗谉 谞专讗讛 讚讘诇讗"讛 讗"砖 讛讗 讚砖讘讬拽 讛讻讗 诇讬砖谞讗 讚讗讬谞讜 诪转讻讜讬谉 讜谞拽讟 诪转注住拽 讛讬讬谞讜 诪砖讜诐 讚讘注讬 诇诪讬诪专 讚讗驻讬诇讜 专"讬 讚诪讞诪讬专 讘注诇诪讗 讘讚砖讗"诪 讗驻"讛 诪讜讚讛 讛讻讗 讻讬讜谉 讚讛讜讬 谞诪讬 诪转注住拽 讜讛讬讬谞讜 讻讚诪住拽讬谞谉 讚讻诪讛 讚讗讬转 讘讬讛 谞砖诪讛 讟驻讬 谞讬讞讗 诇讬讛. 讻谉 谞"诇 讜讚讜"拽:


讘转讜住' 讘讚"讛 讻讬 讛讬讻讬 讚诇讬爪讬诇 爪讘注讬讛 拽砖讛 诇专"讬 讚诪"诪 注诇 谞讟讬诇转 讛讚诐 诇讞讬讬讘 诪砖讜诐 谞讟讬诇转 谞砖诪讛 讜讻讜' 注住"讛. 讜讻诇 讚讘专讬讛诐 讘讝讛 讛讬讬谞讜 诇驻讬 砖讬讟转诐 讚注讬拽专 讞讬讜讘 谞讟讬诇转 讛讚诐 讛讬讬谞讜 诪砖讜诐 谞讟讬诇转 谞砖诪讛 讗驻讬诇讜 诇注谞讬谉 讞讜讘诇 诪讬讛讜 诇砖讬讟转 讛专诪讘"诐 谞专讗讛 讚讞讬讜讘讗 讚讞讜讘诇 诇注谞讬谉 谞讟讬诇转 讛讚诐 讛讬讬谞讜 诪砖讜诐 诪驻专拽 讜讗"讻 诇拽"诪 讚诇砖讬讟转 专砖"讬 讜讛专诪讘"诐 诪驻专拽 讛讬讬谞讜 转讜诇讚讛 讚讚讬砖讛 讙讜驻讗 讜注讬讬谉 诪"砖 讘讝讛 讘专"驻 砖诪讜谞讛 砖专爪讬诐 讜讗讬 转拽砖讬 讗"讻 讘砖讜讞讟 讘住诪讜讱 讗诪专讬谞谉 讚讗讬谞讜 讞讬讬讘 讗诇讗 诪砖讜诐 爪讜讘注 讗讜 诪砖讜诐 谞讟讬诇转 谞砖诪讛 讜讗诪讗讬 诇讗 拽讗诪专 诪砖讜诐 诪驻专拽 讻讘专 讻转讘转讬 讘讝讛 讘驻"拽 讚讘讬爪讛 讚讘砖讜讞讟 讚讞讜诇讬谉 诇讗 砖讬讬讱 诪砖讜诐 讞讬讜讘讗 讚诪驻专拽 讻讬讜谉 砖讗讬谉 爪专讬讱 诇讚诐 讜诪讛 砖讬砖 诇讚拽讚拽 讘讝讛 注诇 砖讬讟转 讛专诪讘"诐 诪讚讬讚讬讛 讗讚讬讚讬讛 讻转讘转讬 讙"讻 砖诐 讘驻"拽 讚讘讬爪讛 讚祝 讬"讘 讜注讬讬谉 讙"讻 诪"砖 讘驻专拽 拽诪讗 讚讻转讜讘讜转 讚祝 讜' 讘住讜讙讬讗 讚讘注讬诇转 讘转讜诇讛 讘砖讘转 讜讻转讘转讬 砖诐 讘讗专讬讻讜转 讜讚讜"拽:





驻转讞 注讬谞讬诐

讛讬讜讚注 诇讞砖讜讘 转拽讜驻讜转 讜诪讝诇讜转 讜讗讬谞讜 讞讜砖讘 讗住讜专 诇住驻专 讛讬诪谞讜. 驻讬专砖 讛专讘 讗诇讬讛 专讘讛 讗"讞 住讬' 砖"诪 住"拽 讬"讚 讘诪"砖 讘注"讝 讗诪专 专讘讗 诇讗 转砖转注讬 讘讛讚讬 讗讬讘讜 讚拽讗讻讬诇 驻转 讻讜转讬诐 讜驻讬专砖讜 讛讙讗讜谞讬诐 砖诇讗 讬讗诪专讜 砖诪讜注讛 诪驻讬讜 讻诪"砖 讛专讗"讛 讘讘讚拽 讛讘讬转 讚祝 驻"讞 专讬砖 注"讘 讜讻"讻 讛专砖讘"讗 砖诐 讘转讜专转 讛讘讬转 讚祝 驻"讞 注"讗. 讜讘诪砖诪专转 讛讘讬转 砖诐 讻转讘 诇驻讬 砖注讜讘专 注诇 讙讝专转 讞讻诪讬诐 讜讘"讚 讗讬谞讜 谞讞砖讘 讻讞讻诐 诇讜诪专 讚讘专 砖诪讜注讛 诪砖诪讜 诪讚讛 讻谞讙讚 诪讚讛 讜讛讬讬谞讜 讚拽讗诪专 讛讻讗 讗住讜专 诇住驻专 讛讬诪谞讜 驻讬' 诇讜诪专 砖诪讜注讛 诪砖诪讜 讚讟注诐 诇讞砖讜讘 转拽讜驻讜转 讻讚讬 砖讬拽专讗 讞讻诐 讜谞讘讜谉 讻诪"砖 诇拽诪谉 讜讝讛 砖讗讬谞讜 讞讜砖讘 讗讬谞讜 专讜爪讛 诇讛讬讜转 讞讻诐 诇讻谉 诪讚讛 讻谞讙讚 诪讚讛 砖诇讗 讬讗诪专讜 砖诪讜注讛 诪驻讬讜. 讜讚驻讞"讞. 讜注诪"砖 讛专讬讟讘"讗 讘讞讬讚讜砖讬 注"讝 砖诐 讚祝 诇"讛 讘讗讜专讱:

